
Der erſt S 


ermon: 
D. Juſti Jone / Bber der Leich D. 


Sn Luthers / Zu Eiſsleben am 
xit. February gethan. Darnach zu 
Halle widerholet / Vnd durch an | 
Gottfdrchtigen mit der Feder 
excipirt. uno 15 46. 


i. Theſſ ii. 


JN wollen euch aber/lie- 
ben Bruͤder / nicht verh 
| J ten / von denen die da 

lafſ?, Auf das jr nicht trawrig ſel 


wie die andern / die keine Hoffnung 


haben. Denn ſo wir gleuben / das 


g Jeſus geſtorben pflaufferſtandẽ iſt / 
Alſo wird Gott auch / die da entſch⸗ 


_ laffen * durch SLY tout 


ren. Denn das ſagen wir euch / als 
ein wort des HErrn/ DAS wir / die 
wir leben / vnd vberbleiben in der zu⸗ 
kunfft des HErrn / werden denen ni⸗ 


cht vorkomen die da ſchlaffen. Denn 


er ſelbs der HERR wird mit einem 


Feldgeſchrey viiſtinune des Ertzen⸗ 


gels / vnd mit der Poſaunen Gottes 


ernider komen vom Himel / vnd die 
Todten in CHriſto werden aufferſte 


hen zu erſt. Darnach wir / die wir le⸗ 
ben vñ vberbleiben / werden zu gleich 
mit den ſelbigen hinge zuckt werden 


in den Wolcken / dem HErrn entge⸗ 


gen in der lufft / vnd werdeu alſo bey 
dem Herrn ſein allzeit. So troͤſtet 


euch nu / mit dieſen worten vnter⸗ 


nander. 


ieben 


J£ben freunde / wir habens Chriſt 
liche vrſach / das wir dieſe predigt 
thun / vom tode vnd abſterben vn⸗ 
ſers lieben Vaters D. Martini / der 
a mit gantzem ernſt vnd allen trerovs 
en / der gantzẽ Chriſtenheit vnd al⸗ 
len Kirchen / gantzer deudſcher Nation / auffs 
hoͤchſt troͤſtlich geweſen / Vñ euch hie zu Dall 
ſonderlich geliebet vnd guts gegoͤnnet / Durch 
welchen ein ſehr gros teil in aller Welt / bekert 
worden iſt. Heute ſinds ſieben wochen / da 
der thwere Man D. Mart. Entber zu Eisle⸗ 
ben / in ſeinem Vaterlande / kurtz vor drey vhr 
nach mitternacht / in Chriſto ſeliglich entſchla 
ffen iſt / Da ich den andern tag / nach ſeinem 
abſchiede von dieſer Welt / habe zu S. Andre⸗ 
as / in der Kirchen zu Eisleben / ein predigt ge⸗ 
than / als die eich mitten in die Kirchen ge- 
ſetzt / warlich mit heiſſen threnen / vnd da⸗ 
rumb / auch dieſe jtzige predigt thun / frome 
Chriſtliche hertzen / dadurch zuerinnern / Was 
ſie fur ein hohen Schatz / ein zeitlang / an die⸗ 
ſem treff lichen thewren Manne gehabt / vnd 
was ſie an jm verloren haben / Vnd iſt dazumal 
dieſelbige predigt / in drey ſtuck geteilet. 


Erſtlich von der Perſon D. Mart. Eu⸗ 
therj / vnd von ſeinen groſſen gaben / vnd ho⸗ 
hem verſtande in 5 om fe 0 
WW der 


— — 


der thewre Man gebabt / Item / wie er ſich / 


zum tode vnd ſchlaffe auch ein gantzes jar vñ 


lenger /zunor / troͤſtlich bereitet habe. 


Zum andern / ſaget ich dazumal ans dem 
Text Pauli / Von der aufferſtehung der Tod⸗ 
ten / vnd wie wir den Man D. Cutherum / der 
vns die neun vnd zwentzig jar vber / wider die 
Tenffeliſche luͤgen des Dapſt / vnd der heiloſen 
Moͤnchen / wider das Reich des T euffels / ge⸗ 
ſechrieben / gekempffet vnd gefochten hat / were 
den am Juͤngſten tage / gewislich wider ſehen 


vnd hören / in ewiger freude vnd ſtligket. 


. S 

um dritten / eine vermanung gethan vñ 
angezeigt / das der Tod D. Doct. Mart. Eu⸗ 


| _— werde gewislich / wie aller Propheten 


od / eine ſonderliche krafft vnd nachvolgend 
wirckung hinderſich haben / wider die Gottlo⸗ 


ſen / verſtockten / verblendten Papiſten etc. 


om erſten ſtuͤcke / Vonder Perſon vnd 
den herrlichen gaben D. £uthers ſeliger / vnd 


wie er ſich ſo fein vnd ſeuberlich zu ſterben be⸗ 


reitet hab / das allen Gottfuͤrchtigen menſchen 
zu wiſſen troͤſtlich iſt / Wolte ich von hertzen 
wuͤndſchen / vnd were wuͤndſchens werd / das 


 fralle / die jr ſtzt hie in der Rirchen ſeid / gar 


friſch vnd newe / geleſen hettet / das erſte Buch 

Moſi / das der liebe Vater D. Martinus / gar 
reichlich vnd ſchůn / hat ausgelegt / Item / jm 

nerden Teſtament / Das 4. 5.16, un. «ap. Jos 
| 1 annis 


hannis / wie ich defi hoffe / das etver viel hie ſein 
die es geleſen / vnd hetten das alles in gutem 
friſchem-gedechtnis / So wuͤrdet jr denn erſt 
recht ſehen / was jr fur ein {Pan vnd ſchatz / am 
D. Mart. Euther / verloren hettet. —— 
Epiſtel zun Galatern / den Pfalter / Spruͤche 
Salo. Eccleſiaſten / die er Verdeudſchet/wel⸗ 
che jtʒt kein Doctor zu Paris / onen / noch jr⸗ 
gent andern beruͤmpten orten / koͤndte oder ver⸗ 
mochte (Ja wenn man alle Papiſten zuſamen 
ſehmeltzte) zu dendſchen. Dieſe vnd ander Bů 
eher zeigen an / was D. Mart. fur ein Man ge 
weſen / vnd was er fur ein reichen Geiſt gehabt 
hat / Wie treulich vnd fleiſſig er in der Schrifft 
hab geerbeitet / Denn wurden wir ſagen / was 
wir fur ein Man an jm verloren. 

Von der Perſon / hetten wir ja viel zuſagẽ / 
koͤnnens nicht alles ausrichten / darumb wol⸗ 
len wir hie geſchweigen ſeins ſcharffen jngenij / 
vnd treff lichen ſcharffen hohen verſtands / den 
der liebe vater D. Mart. Luther / ſeliger vñ Chri 
ſtlicher gedechtnis / von ſeiner Jugent auff / jn 
ſeim 18. vfi 20. jare / gehabt. Ich hab von viel 
leuten gehoͤrt / die von jngent auff mit im vmb⸗ 
gangen / die bezeugten / das ſie treff licher jnge- 
niums nicht geſehen noch erfaren / deñ in dem 
D. Mart. vnter welchen einer D. ang vñ D. 
Stanpitz zu Erford geweſen / defi ſie habens er 
farẽ / dieweil ſie teglich mit jm vmbgangt 5 nd / 
: | 8 tem 


Item / ſo hat auch D. Oellerſtadt / der dazu⸗ 
mal / da die Vninerſitet zu Wittemberg fun⸗ 
dirt iſt wordẽ / Rector geweſen / geſaget / Dabt 
mir acht auff den jungen Ooͤnch / W. Marti- 
num Euther / er hat ſo einen treff lichen ſcharff 
ſinnigen verſtand / dergleichen mir nicht alle 
mein lebenlang f — — — 

fhurtreff licher ans jm werden / Wie denn 


So hatte anch D. Mart. Euther viel an⸗ 
der reiche gaben / vnd war ein treff licher gewal⸗ 
tiger Redener / Item / ein vberaus gewalti⸗ 
ger Dolmetzſcher / der gantzen Bibel / Es ha⸗ 
ben auch die Cantzleien / zum teil / von jm geler⸗ 
net / recht deudſch ſcbreiben vnd reden / Denn 
er hat die Deudſche ſprach wider recht herfur 
gebracht / das man nu wider kan recht dendſeb 
reden vnd ſchreiben / Wie das viel hoher leut / 
muͤſſen zeugen vnd bekennen. Was aber D. 
Martinus / fur ein beredter Man vnd hoher 
ſehreiber geweſen ſey / hat man offtin geringen 
Ir ſehlecht brieff e N 
ren / So bezeugen das gnugſam ſeine b 
vnd Schrifften / der ſehr viel iſt / Das werck lo 
bet den {Deiſter. Von den ſelbigen natuͤrlichen 

vVvꝛnd hohen gaben / wil ich nichts ſagen / Son⸗ 
dern weiſe alle Gotfuͤrchtige Hertzen vnd Chri⸗ 
ſten in ſeine Buͤcher / Poſtillen vnd Com 

5 gert / ſondern gemehret hat / dureh teg 
vleiſſige erbeit in der heiligen Goͤttlichen 


mentarien ⁊c. Da werden fie findẽ / das fie einen 3 


treff lichen Redener / Prediger vnd rechten Biſ⸗ 
| Bell an dem Manne gehabt / Wolt Gott / 


endſch £and hetteder Eent vii Biſchoff nur 


ſehr viel / man duͤrfft jr warlich wol. 


Es iſt auch in dem D. Martino Euthe⸗ 


ro / ein reiche gnad / vñ groſſes Ciecht des heili⸗ 
5 gen Geiſtes / geweſen / rechte ware erkentnis 


ottes vnd Chriſti / Welchs er nicht gerin 
Ic 

| ch- 
rift / mit ſtudiren vnd leſen der ſelbigen / viertzig 


ganezer far durch / Alſo / das jm die heilige 
cbrifft durchaus / wol bekant war / Er hat 


gar viel / viel mal / die Bibel ausgeleſen / das 


ſie jm iſt leufftig geweſen. Das hat er ange⸗ 
trieben von ſeinem 24. jar an / bis in ſein 3. jar / 


bis er geſtorben / der hohe tewre Man. 


Ich mus hie zwey ſonderliche wort ge⸗ 


| ; dencken / welche ſein hertze anzeigen / Wie 
- CLOriftus ſagt / Wes das hertz vol iſt / gehet 


der mund vber / Das erſte / das er geſaget / 

Ich wolte von hertzen / das ich den erſten Ar⸗ 
tickel vnſers Chriſtlichen Glaubens / von der 
Schoͤpffung etwas verſtuͤnde / Ich gleub 


: | an Gott Pater / Schoͤpffer Himels vnd der 
erden. Aber ich wil gern Wini / 


ein 


ein Abc Schiller bleiben / vnd halte es dafur / 
das den Artickel wenig leut / auch der Hohen / 
verſtanden haben Es wer denn Adam / 
Noah / Abraham / Dauid. Aber Eſaias / Jere⸗ 
mias vnd andere Patriarchen vnd Propheten / 
die haben auch etwas danon verſtanden / ha⸗ 
ben aber alle alſo daran ſtudirt / das ſie ſich 
Schiller bekennen. ö . 


| Das ander wort iſt das / das er ſagt / Er 
wolt / das der Artickel von der Erloͤſung (das 
Gott ſeinen Son in die Welt geſand hat / zur er⸗ 
Loſung des gantzen menſchlichen Geſchlechts 
die b&bft. Theologia geacht wuͤrde / wie den 
ſelbigen Paulns achtet / vnd alle Apoſteln. Er 
hat wol geſehen vnd verſtanden / wie ein hoher 
treff licher Artickel das iſt / Gott hat ſein Son 
in die Welt geſand / das man an dem Artickel / 
ſo lange man lebet / gnugſam zu ſtudiren vnd zu 
lernen habe / vnd doch nicht werde auslernen / 
Wiewol / den / viel beruͤmpte Theologiſche 
Schulen / als Paris / Coͤln / am wenigſten ge⸗ 
trieben / ſonder menſchen tand / wider dieſen 
Artickel geleret / Danon ander zeit weiter. 


| Wolan / Wir wollen nu bicyon reden / 
wie ſich D. Part. Enther / ein gantz jar / vor 
ſeinem ende / zum tode bereitet vnd geſchickt 
hat. Da gr in in ſein oʒ jar kam / da ſagt q M 


ſolche hohe vnd fervre work / die wol hetken 
muͤgen vergliechen werden / den predigten vnd 
worten Noe / als / der auch zu einer ſehr boͤſen 
zeit gelebet / vnd 1 mit ſchmertzen / Ach die 
Welt / die hat die luͤgen lieb / als des Bapſts / 
Ooͤnchen / vnd ander menſchen Fabeln / vnd 
bey dem groſſen hellen Eiecht des Enangeltj / 
iſt die Welt dahin geraten / das jtzund bey 
vielen forthin nicht mehr gemeine ſtinde / oder 
gebrechen funden werden / Sonder eitel Gotts 
leſterung / Miſsbrench / Trotz / vnd wiſſent⸗ 

lich verharrung in groben laſtern / Niemand 
wil mehr ein Sunder ſein / niemand wil ſich 
— demuͤtigen / Da wird gewiſſe ſtraffe 
volgen. | 


Das iſt nu auch ein beſonder gnad / vnd 
erkentnis Gottes / von dem Manne geweſen / 
das er ſich zum abſcheid vnd tode bereitet hat / 
ein gantz jar zunor / Datt in ſein Pſalterium 
vnd Betbuͤchlin / das er ſtets mit ſich geno⸗ 
men / vber zwentzig Troſtſpruͤche geſchrie⸗ 
ben / der meinung / als wolt er ſagen / Ich wil 
dermal eins / mit Gotts huͤlff / in meiner letzten 
Todſtunde / der Spruͤche einen ergreiffen / vnd 
damit wider den Satan / vnd alle pforten der 
Delle geruͤſt ſein. Vnd zeigen nn dieſe Sprij- 
che / in ſein Betbuͤchlin geſehrieben / an / das 
diſer Man nicht ſchlecht ein Cebrinnger / Son 

9 6 dern 


dern in der geiſttl ein furtrefp⸗ 
2 —— ein fur reff 


Diäerr erſt Spruch iſt / ſo er im zum ſchatz 
vnd troſtanffgeſcbrieben hatt / 1. Petri 5 . Al⸗ 
le ewre ſorge / werffet auff jn / Er ſorget fur 
euch / Als wolt er ſagen / Samlet alle ewre ſor⸗ 
ge vnd anligen / auff ein buͤndtlin / faſſet die al⸗ 
ler groſſeſte ſorge auff ein klewen ( Wie defi das 
Griechiſch w6rtlin Harris, ſolches fein mit 
ſich bringt) vnd werffet die auff jn / vberant⸗ 
wortet ſie CHriſto / der ſorget fur euch. Dem 
edelen vnd troftlichen — nach / hat der 
frome tewre Man D. Doct. Martinus / alle 
— aueh auff den Herrn Chriſtum ge⸗ 
worffen / inn ſeiner Todsſtunde / vnd nicht ge⸗ 

fraget noch geſorget / wo er bleiben werde 
Sondern hat Gott ſorgen laſſen fur ſeine See⸗ 

le / die er jm benoHlen / wie er die werde verſor⸗ 
gen vnd erhalten. Denn alle Menſchen haben 
die ſorge / wenn ſie ſterben / wo ſie bleiben ſol⸗ 
len / Aber hie hoͤren wir / wie Gott die zeit vn⸗ 
ſers gantzen lebeng / fur vns ſorget / darzu auch 

ifi en vñ groͤſten noͤten / Nemlich / in der 
todsſtunde / vnd letzten zuͤgen. Den Spruch 

1 — / bette ich warlich nicht auff die letzte 

dsſtunde alſo konnen troͤſtlich brauchen. 

Da ſihet man / was D. Martinus fur ein Man 

| — vnd wie vleiſſig er / der Apoſtel wort 
bewogen. Item 


, 2 So hatt auch der liebe Vater / vber 
den ſpruch dieſe gedancken / Vnſer lieber trerv⸗ 
er Gott / der mich in das hohe Predigampt 
geſetzt hat / der wird gervis fur mich ſorgen vi 
meine Seele wol erhalten / Ich wil nur getroſt 
vnd froͤlich / meinen Geiſt / in ſeine Mende be⸗ 
fehlen / Denn der Herr wird wol wiſſen / wo 
meine Seele bleiben ſol / der ſie ſo geliebet / vnd 
fur ſie geſorget hat / das er ſein leben / ja ſein ei⸗ 
gen Seel dahin gegeben / das er meine Seele 
erlSſet / Der iſt der edelſte vnd beſte Mirt vnd 
Biſchoff / aller Seelen ſo in jn gleuben / Ge⸗ 
lobet in ewigkeit So hebt er nicht an mir an 
zu lernen / wie er die Chriſtglenbigen ſeelen vers 
ſorgen ſel / Ich weis / ich werd nicht der erſt 
ſein / an dem Gott lerne wird / wie er die See⸗ 
len der Chriſtgleubigen bewaren vnd erhalten 
ſol. Sanct Corentz / der hat Chriſto ſeine See⸗ 
le / auff dem gluͤenden Xoſt beuohlen / vnd ge⸗ 
ſagt / Chriſtus hat fur ſig geſorget / der wird 
fie wol erhalten. esgleichen hat S. Ste⸗ 
phan Act. >. Chriſto ſeine Seele / mitten vn⸗ 
ter den Steinen beuohlen / vnd ſprach / Derr 
Iheſu / nim meinen Geiſt auff / vnd fie iſt von 
jm auff genomen / vnd erhalten zum ewigen le⸗ 
ben. Vnd andere Merterer mehr / das ich alſo 
nicht der erſte bin / der ſich Chriſto befilbt / / 
vnd des Seele erhalten wird / Ich wolte nicht 


gerne. ( hat er offt geſaget) das meine Seele in 
Bij meiner 


meiner Hand ſttinde / Denn wenn fie in meines 
hand ſtuͤnde / hette ſie der Teuffel langſt / ja 
wol in einem augenblick / wie ein Geier ein jung 
Dinlin oder ein Vogel / weggeriſſen / Aber 
aus der Hand Chriſti / dem ich meine Seele 
efohlen habe / wird ſie weder Teuffel noch 

and reiſſen / Denn Chriſtus ſagt Joan. io. 
Die Schaff die meine ſtimme hoͤren / vñ fol⸗ 
gen mir / die wird niemand aus meins Vaters / 
oder meiner MDand / reiſſen. 


Alſo hat auch der liebe Vater den Spruch 
S. Ambroſij / in ſein Pſelterlin geſchrieben / 
da er zu ſeinen Bruͤdern alſo geſaget / Ich hof⸗ 
fe nicht / das ich alſo bey euch gelebet / das ich 
mich ſchewet lenger vnter euch zu leben / denn 
wir haben ein guten vnd trewen Herrn / So 
weis ich auch keinen Freund / der mehr fur 
mich geſorget hett / denn der TOLXX / Da⸗ 
rumb / So ſchewe ich auch mich nicht zu ſter⸗ 
ben · Mit dieſem ſpruch S. Ambroſij / hat er / 
der liebe D. Cutherus wollen anzeigen / das er 
ſieh auch nicht ſchewe hie lenger zu leben / denn 
er habe hie alſo in der Welt gelebet / das er ſich 
ſeines lebens vnd wandels / nicht duͤrffe ſche⸗ 
men / So ſchewet er ſich auch gar nicht zuſter⸗ 
ben / wenn es Gottes wille were / denn er weis 
das jm die Derderg im Dimel / durch Chri⸗ 
ſtum / erworben vnd beſtellet ſey. 


Ferner 


Ferner / Hat er anch in ſein Pſelterlin ge⸗ 
chrieben / eines ſehr geiftlichen Biſchoffs / 
wort / der wol dem Ambroſio gleichen moͤcht / 
dem der Welt bosheit ſehr wehe gethan / vnd 
hat ſie nicht konnen leiden 2c. Dem Hat Chri⸗ 
ſtus die antwort geben / in ſeiner letzten Tods⸗ 
ſtunde / vnd geſaget / Du heuleſt vnd weineſt / 
hat es denn die Welt ſo gut mit dir gemacht / 
das du ſie vngern leſſeſt © dn wilt der Welt bos⸗ 
heit nicht leiden / vnd du wilt doch nicht aus 
der Welt ſcheiden. Den Spruch wird D. Eu⸗ 
ther / nicht vmb ſonſt geſchrieben haben. Ach 
wie viel Truͤbſal vnd Creutz / hat er von ſeinen 
Feinden gehabt / ja es hat jm von hertzen weh 
gethan / das die Welt ſo Gottlos lebet / im 
Geitz / Wucher / verachtung vnd vndanckbar⸗ 
keit des Worts / in neid / haſs vnd Sataniſcher 
gifft der Papiſten / erſoffen / Item / das auch 
ſoniel falſcher Bruͤder worden / die von der reis 
nen Cehr / abgefallen / Darumb ſo hat er hie⸗ 
mit wollen zeugen / er wolle gerne ſterben / vnd 
ſich jns Grab legen. | | 


Item / Den Spruch hat er geliebet / 
was ſcheweſtu dich fur Chriſto / bey jm zu ſein 
der dir doch die hoͤchſte trew bewieſen vnd er⸗ 
zeiget Hat / Nemlich / ſeine Seele fur dich ge⸗ 
geben zu einer erloͤſung / vnd fur dich geſtorben 


iſt / Meineſtu der Teuffel oder die Welt werde 
| | das 


das fur dich thun / das Chriſtus gethan e 
Womit beweiſet die Welt ſolche trewe © Das 
thut ſie nicht / was begereſty denn hie zu ſein ? 
Sie hat nicht jren Ceib vnd Seele / fur dich ge⸗ 
geben / Sondern Gottes Son / Iheſus Chri⸗ 
tus - So kanſtu je nn / an keinen ort komen vnd 
ſein / da du beſſer biſt / denn bey Chriſto dem 
Derrn / Gottes Son / der fur dich gelitten / 
:geſtorben 2c. O wie ein ſchoͤner vnd treff licher 
Spruch iſt das / wol werd / vleiſſig zu mercken. 


| Mehr / iſt dieſer Spruch auch in ſeinem 
Betbuchlin geſtanden. Matthej 19. ſtehet ge⸗ 
_  ſchrieben / Wiltn zum leben eingehen / ſo halt 
die Gebot Gottes / das iſt ( ſtirbe) Denn es iſt 
beſchloſſen / das alle Menſchen ſterben ſollen 
vñ muͤſſen / derwegen wilt du dich nach dieſem 
Spruch halten / vnd zum leben eingehen / ſo 
ſtirb / ſo Haſtn das Gebot Gottes gehalten / vi 
wirſt leben / Denn dis leben / iſt ein leben der 
Suͤnde / vñ ſtraffe auff die Suͤnde geworffen / 
So hoͤren wir nicht auff zu ſuͤndigen / bis wir 
ſterben. Wer nu Chriſtlich vnd wol geſtorben 
iſt / der iſt der ſtinden los / vnd darff ſich vor 
der ſtraff nicht mehr furchten / Sondern iſt al⸗ 
les jamers / truͤbſals vnd elendes dieſes vergeng 
lichen lebens / gefreiet vnd ledig / Alſo iſt nu der 
Spruch auch fein aus gelegt / vnd wolgeredt. 
Wer wolt doch den Spruch dahin 3 
+ ' 


1 


uh gedeutet haben / Das dit We Gottes 
palten en 5 8 


Derwegen aus dieſen vnd anvern / viel 
Croſtſprichen mehr / ſo ergeſchrieben/iſtwol - 
zu mercken / wie ein 3 — dogg or 
reicher Wan / der liebe Vater D. Martin 
7 der ſich ein r — zum 
ode bereitet vnd ger erdſtet bat / als er da⸗ 
mit angezeiget / Ich wil hinweg / Wi die Ge⸗ 
bot Gottes halten / wandern von dieſem leben 
vnd b6ſen Welt / inn ein beſſer vnd ander leben 
vñ Welt ꝛc. Darumb ſagte er auch den abend 
ʒunor / auff den Mitwoch (ehe er vorſchied) 
Wenn ich meine liebe Eandsherrn / die Grauen 
zu Oansfeld vertragen habe hie zu Eiſseben / 
So wil ich heim ziehen / vnd mich in meinen 
— legen / vnd den Wuͤrmen meinen eib 
zu eſſen geben. Dieſe wort zeigen an / das 
er mit dem Tode vnd todsſtunde . N 
gen / das er auch den abſcheid 
nicht geſchewhet. Dieſe 2 alle / geben 
ug zuuerſtehen / wie ein reichen / hohen groſs 
en Gottes Geiſt / der Wan gehabt hat / vnd 
iſt ein gar tewrer Man geweſen / chen 
ne Welt inn langer zeit nicht gehabt / Dis hab 
ich kurtz vom erſten ſtuͤck / von der Person D. 


Partini geredt. Wonen nu das ander ſtuck 


auch handlen. | 
C Des 


Das ander ſtick dieſer Predigt / iſt von 
der anfferſtehung der Todten / da wir vnſern 
lieben Vater den ehrwirdigen herrn D. Marti⸗ 


nnm Cutherum / der nu von vns ans der welt / 


abgeſcheiden / vnd am Juͤngſten tage wider 
ſehen werden / Deñ S. Paulus ſagt zun Theſ⸗ 
ſalo klar / das Chriſtus die / ſo in jm ent ſch la⸗ 
ffen ſind / mit jm fuͤren werde. Der wort troͤ⸗ 
ſtet fich ein — ſich der wort nicht troͤ⸗ 
ſtet / der gedencke nur nicht / das er ein Chriſt 
ſey / Deñ das iſt ſo ein reicher tr6ſtlicher Text / 
den man mit keinem Gold bezalen kan / Daran 
helt ſich ein Chriſt / ſetzet ſeinen troſt auff die 
wort Pauli / vii gleubt feſtiglich / er werde wider 
aufferſtehen am Juͤngſten tage mit allen Chri⸗ 
ſten. Ein Gottlos menſch / ein Epicureiſche 
Saw / ſetzet ſeinen troſt auff die wort Pauli 
nicht / Sondern auff gelt vnd gut / auff ſei⸗ 
nen wucher /geitz etc. Denn er weis / noch 
gleubt nicht / das er wider werde aufferſtehen 
am Juͤngſten tage / vnd die / welche zunor / mit 
vnd nach jm gelebet haben / werde wider ſe⸗ 
hen etc. Paulus aber ſaget DER HERR 
VVIRD MIT EINEM FELDGESCHREY 
KOMEN etc. Der Derr iſt gros / ſo mus auch 
ſein Triumph vnd Derrligkeit gros ſein / Aber 
nach den worten / fraget ein Epicurer (wie jtzt - 
geſagt ) nichts / er nimpt fich jhrer aueh nicht 
an / Einem Chriſtlichen hertzen aber / ſind — 
= 2 eite 


* 5 — 


eitel Perlen vnd koͤſtlictze Kleinod / So helt 
auch Paulus dieſe wort / fur ein ſonderlich vnd 
hohes geheimnis / das er hie den Chriſten (da 
die Welt gar nichts von weis) von der der auff⸗ 
erſtehung der Todten ſaget / vnd ſpricht / 


Ss troͤſtet euch nu / mit dieſen 
worten vnternander. 


Als wolt er ſagen / Sihe / Ich wil ench 
ein Dimliſch geheimnis offenbaren / nemlich / 
Das die Welt vnd alle Menſchen die jr hie ſe⸗ 
het / jung vnd alt / arm vnd reich / werden hi⸗ 
nunter miiſſen / inn die Erden / Das iſt ſter⸗ 
ben vnd begraben werdet / beide / Chriſten 
vnd Vnchriſten / vnd endlich widderumb am 
Juͤngſten tage mit jhren Eeiben / Fleiſch vnd 
Blut ( vnangeſehen das ſie inn der Erden von 
Muͤrmen gefreſſen / erſtincken vnd verfaulen) 
aufferſtehen werden inn groſſer Derrligkeit 
Wie Paulus 1- Corint. am 5. das auch bezen⸗ 

get / Es wird geſeet verweſtich / vnd wird 
aufferſtethen vnuerweflich / Es wird geſeet in 
vnehre / vnd wird aufferſtehen in Derrligkeit. 


Druͤmb / wenn vns gleich ein guter freund 
ſtirbt / ſollen wir den troſt habẽ / wir werden jn 
am Jungſten tage wider ſehen / Alſo troͤſtet ſich 

Paulus / ob er wol zu Rom e 
E: 'fi gen 


gen Tyrannen Nerone / erwirget ůrnd vmb⸗ 
bracht werde / ſo werde er doch ſampt allen 
menſchen / am Juͤngſten tage wider aufferſte⸗ 
hen / Item / alſo auch alle kinder die geborn 
ſind / vnd noch geborn werden (denn dis le⸗ 
ben Heiſt geborn werden / leben vnd ſterben) 
werden mit jren leiben anfferſteben / Denn 
wird ein froͤlicher ſeliger Tag komen / ja der tag 
der Erloͤſung / Wie jn Chriſtus nennet im E⸗ 
nangelio / £nce 21. nach den viciſlicudinib, vite 
et mortis / wird der froͤliche tag komen / Vnd 
an dem tage wird man nicht mehr freien / noch 
ſich freien laſſen / nicht mehr kinder zeugen / 
Da wird man nicht mehr lahm / blind vnd 
kranck ſein / Item / nicht mehr ſterbẽ / Es wird 
da auffhoͤren die ſterbligkeit / vnd angehen ein 
vnſterblich ewiges leben. | 
So ſaget mn Sanct Paulus weiter / 
Der HERR wird mit einem 
Feldgeſchrey / vnd ſumme des Ertz⸗ 
engels / vnd mit der Poſaunen Got⸗ 
tes ernider komen vom Himel / vnd 
die Todten in Chriſto werden auff⸗ 
erſtehen zu erſt / Darnach wir / die 
wir leben vnd vberbleiben etc, 


Dis 


Dis iſt ein ſchoͤner guldener Text vnd 
troſt / fur die Chriſten / den wir all vnſer leben 
lang behalten / vnd vns damit troͤſten ſollen / da⸗ 

non hie S. Paulus ſaget / Nemlich / das der 
Derr wird mit eim Feldgeſchrey komen / vnd 
das wir werden aufferſtehen / vnd ewiglich bey 
dem Derrn ſein / dauon die Welt nichts weis / 
Sie tr6ſtet noch frewet ſich auch dieſes Text 
nichis / alleine ihrer Thaler / gelds vnd guts ete. 
Vnd wil nu S. Paulus hiemit ſo viel ſagen / Ir 
lieben Chriſten / Wenn jr mich ſchon verlieret / 
der ich ewer Biſchoffe / Prediger / Seelſorger 
vnd Dirt in Chriſto bin / dennoch werde ich wi⸗ 
der aufferſtehen / vnd ench als meine Pfarrkin⸗ 
der / inn jener Welt widerumb gewis ſehen / 
desgleichen jr mich / in ewigkeit. 


Das er nu ſagt / Chriſtus werde mit einem 
Feldgeſchrey komen. Das Feldgeſcbrey wird 
gros ſein / das mit der Poſaunen des Ertzengels 
Gottes geſchehen wird / dauon auch die Todten 
werden erwachen / Vnd am erſten / die / ſo inn 
Chriſto / im rechten reinen glauben entſchlaffen 
ſind / werden aufferſtehen / vor vnd erſt) vnd dar 
nach mit denen ſo noch leben / Chriſto inn die 
Eufft entgegen gezogen werden / wie auch Chri⸗ 
ſtus ſagt / Johan. 5. Warlich / Warlich ich ſage 
tuch / Es kompt die ſtunde / in welcher / alle die in 

C ij den 


den Grebern ſind / werden ſeine ſtime hoͤren / vnd 
werden herfuͤr gehen / die da guts gethan ha⸗ 
ben / zur aufferſtehung des lebens / die aber vbels 
gethan haben / zur aufferſtehung des Gerich? 
tes / Zugleich nu mit denen / wird vnſer lieber 


Vater D. Martinus Eutber / Chriſtlicher ge⸗ 


dechtnis / auch aufferſtehen / mit dem leibe / ans 
geſichte / henden / fuͤſſen / die er gehabt / vnd wie 
wir hie geſehen haben / mit dem ſeligen munde / 
da er nu xxix. gantzer Jar Dendſchem Cande/ 
Gottes wort / rein geprediget hat / doch mit eim 
Hellen clarificirten Ceibe / der da wird leuchten 
wie die Sonne / dauon Chriſtus ſagt / Oatthei 
tz. vnd Daniel der Prophet am . Capitel / Die 
Cerer werden leuchten wie des Dimels glantz / 
vnd die / ſo viel zur gerechtigkeit weiſen / wie die 
ſternen immer vnd ewiglich. Weil nu D. Mar⸗ 
tinus ein groſſer Eerer gerveſen / vnd jhr viel / 
viel / zur gerechtigkeit gewieſen / wird er auch 
ein ſchoͤnen hellen glantz / fur andern haben / 
wie wirsſob Gott wil / ſehen werden. | 
Job am . Capit. ſagt von der Auffer⸗ 
ſtehung alſo / Ich weis / das mein Erloͤſer lebet/ 
vnd er wird mich hernach aus der erden auf ⸗ 
ferwecken / vnd werde darnach / mit dieſer mei⸗ 
ner haut vmbgeben werden / vnd werde inn 
meinem fleiſeh Gott ſchawen. Solches nu 
zu wiſſen / iſt ein groſſer troſt fur die Chriſten / 
das ſie werden mit ſhren leiben * 
"Pp | ſtehen / 


\ 


ſtehen / vnd inn jhrem fleiſeh Gott ſchawen 
Da redet Job gantz vnd gar daſſeibige/ was 
Paulus hie ſagt / Inn der ſelben Aufferſtehung 
am Juͤngſten tage / werden wir ſehen / den ho⸗ 
ben tewren Man / den wir jetzt verloren haben / 
D. Euther / ja nicht alleine ſehen / ſondern er 
wird auch wider mit vns / die er hie inn der 
Welt gekand / den er geprediget / die er durch 
das wort Gottes bekeret hat / freundlich reden / 
nicht allein mit vns / ſondern mit den gantzen 
Dimliſchen Deerſcharen / der lieben Patriar⸗ 
ehen vnd Propheten / von den harten kempf⸗ 
fen vnd ſtreiten / widder das Aeich des leidi⸗ 
gen Teuffels / wekcher er hie inn der Welt viel 
gehabt / von den groſſen vnd hohen Tenta - 
tionib. ſo er die 29. Jar durch / vom Teuffel 
erlitten / vnd ausgeſtanden hat. Denn D. 
Martinus Tuther / hat viel harter kempffe ge⸗ 
habt mit dem Teuffel / furnemlich inn groſs 
ſen hendeln / als in Carolſtadts / Item vber den 
groſſen wichtigen hendeln / zu Augſpurg auff 
dem Xeichtstage/ Item / vber der groſſen ſache 
des Sacraments / der Widerteuffer / Antino⸗ 
mer / vnd anderer etc. Das anch D. Martinus 

ſelbſt offt geſagt hat / Was ich vmb der lere des 
lieben Euangeli willen / die Gott jtzt widerumb 
der Welt hat offenbaret / leide vnd erlitten ha⸗ 
be / das ſol kein Menſch von mir / hie inn die⸗ 
fer Welt / erfahren / aber an jenem tage wirda 
3 offenbar 


> 


werden. Nun am Juͤngſten tage wird 
ers vns ſagen / vnd wir werdens hören / was er 
hie inn dieſer Welt keinem Menſchen hat woͤl⸗ 
len ſagen noch offenbaren / von der groſſen Vi⸗ 
ctorien des Sons Gottes / ſo er durch jhn aus⸗ 
gericht / wider die Sunde / Teuffel / Papiſten / 

alſche Bruͤder etc. Das wird er vns alles mit 
einander ſagen / was er auch fur herrliche offen⸗ 
barung gehabt / da er angefangen hat / das E u⸗ 
angelium zu predigen / das wir vns werden druͤ⸗ 
ber verwundern / vnd Gott loben fur ſolche Vi⸗ 
ctorien / ſo er erhalten / wie auch der 84. Pſalm 
ſagt / Sie erhalten einen ſieg nach dem andern. 
Aber dauon weis kein Sataniſcher Moͤnch / 
oder ander hals ſtarriger Papiſt / nicht ein wort / 
Vnd ob ſie es ſchon leſen in der Schrifft . gltu⸗ 
ben ſie es doch nicht. | 


Vnd wird nu die Aufferſtehung der Tod⸗ 
ten ſchnelle zugehen / Die entſchlaffenen in Chri. 
ſto / zu erſt / Darnach die ſo noch leben / werden 
dem Derrn inn den Wolcken entgegen gezuckt 
vnd genomen werden / vnd alſo bey dem Oerrn 
allezeit ſein. Ah wolt Gott / ſolcher Tag des 
Derrn keme nur balde / vnd g 
wir dem Derrn entgegen g vnd geno⸗ 
men wurden / ehe wir vns zu Tiſch ſetzten / vnd 
erlͤſete vns doch von dem jamer vnd elende / ſo 
wir hie inn dieſer boͤſen Welt leiden muͤſſen { 

; vnd 


* 


vnd mechte der groſſen vntrew der Welt / item 

des vnſettigen wuchers / geitzes / neides / affter⸗ 
redens / prachts / hochmuts vnd anderer laſter / 
jtem auch der greulichen Gottsleſterung vnd 
ſrhymehung / verfolgung / mords vnd blutuer⸗ 
gieſſung / Abgoͤtterey der verzweiffelten Gott⸗ 
loſen Papiſten / Pfaffen / Poͤnche / Nonnen etc, 
ein ende / Sie machens ja zu viel / vnd zu grob. 


Vmb ſolchen ſeligen Tag / ſollen wir ſtets 
bitten / Ah wie wird der Juͤngſte Tag / ſo ein ſe⸗ 
liger troͤſtlicher vnd froͤlicher tag ſein / Da wird 
ſederman den andern kennen denn hie inn 
dieſem elenden leben / das Weib den Man / der 
Man das Weib / die Kinder die Eltern / die Pre⸗ 
diger jhre Zuhoͤrer / Vnd werden alſo on vnter⸗ 
las mit einander reden / bey einander ſein / mit⸗ 
einander Gott loben vnd preiſen / jnn dem groſs 
ſen generalj Synodo / inn der ewigen Rirchen / 
ſampt den lieben Engeln / immer vnd ewig ⸗ 
op - 
Das nu (ſagt S. Paulus) werdet jbr 
Theſſalo. ſchwerlich vnd ſchwechlich gleuben / 
denn es iſt ein hoher Artickel des Glaubens / das 
wir verfanlten / verbrenten etc. werden widder 
aufferſtehen / einander kennen / mit einan⸗ 
der reden / vnd ewiglich Gott l An dem 


Artickel / ergert vnd ſtoſſet ſich die vernunfft / 
| O denn 


EM 
denn ſie katis nicht begreiffen / wie doch der leib / 


den die wuͤrme freſſen / jtem / durchs feur ʒu 


zu puluer vnd aſchen gemacht wird / ſol wide⸗ 
rumb aufferſtehen / vnd lebendig werden / 
Wefñ man nu von dem Artickel / von der auffer⸗ 
— der Todten / prediget / ſo verlacht es die 

elt / helts nur fur ein Narren theiding / wie wir 
ſehen / Acto. 18. Da Paulus zu Athen von dem 
rtickel der Aufferſtehung der Todten predi⸗ 


get / ſiengen etliche an zu ſagen / Was wil der 


 £otterbube ſagen ? Item / da Paulus fur den 

oͤnige Agrippa / von der aufferſtehung der 
Todten prediget / ſprach Feſtus mit lauter 
ſtimme / Paule / Du raſeſt / Die groſſe kunſt 


Da ſiehet man / was die Welt von dem 
Artickel heit / lauter nichts / Peiſt des Artickels 
prediger / Cotterbuben vnd thoͤrichte leut / wie 
der Bapſt zu Rom / die Biſchoffe vnd Cardi⸗ 
nel vns Dendſchen auch Narren / vnd thoͤrich⸗ 
te leut heiſſen / das wir predigen / gleuben / vnd 
fur gewis halten / wir werden mit vnſern lei⸗ 
ben an en am Juͤngſten Tage / vnd 
Gott ſchawen etc. - 


Das geheimnis von der aufferſtehhung der 
Todten / hat vns vnſer lieber trewer Gott — 


baret / durch ſein heiliges Goͤttliches Wort 
vnd Euangelium / welches geheimnis die 
Welt verlachet / Aber die rechte ware Kirche/ 
vnd arme Chriſtenheit / hat hieran einen ewi⸗ 
gen lebendigen troſt. An das offenbarte ge⸗ 
gems / ſolte ein Chriſt alle morgen/ wenner 
auffſtuͤnde gedencken / vnd bey ſich alſo ſagen/ 
Wolan / ich weis / das ein Tag komen wird 
n welchem GOTT / alle entſchlaffenen inn 
CLONXIfto / wird widder aufferwecken / vnd 
das alle vnſere Teibe / werden au n/ 
die —＋ . vnd — STOM 
gegleubt ba zum ewigen / vnnergeng⸗ 
lichen leben etc. Alſo ſolt ein CDriſt 
jmmer gedencken / vnd bey ſich ſelbſt reden / 
von dem ſeligen Tage / vnd zukunfft Chriſti / 
ſo wuͤrde er inn allerley leiden / Creutz vnd an⸗ 
fechtung / geduͤltiger ſein. | 


_ _._ Die verſtockten / blinden / elenden Papls 

ſten / haben dauon nicht ein einigen gedancken / 
ja fie leſtern / verfolgen das ge Euan⸗ 
gelium / das vns das groſſe geheimnis / yon der 
aufferſtehung der Todten / offenbaret vnd anzel 
get / daran vnſer ſeelen ſeligkeit gelegen iſt (denn 
wer den Artickel —— ſtehung der Tod 
ten nicht gleubet / der hoͤret vergeblich predigt 
glenbet vmb ſonſt / bleibet inn ſind, 18 


iſt verlorn / wie denn Paulus ſagt. 1. Corin. 15.) 
| —_—— leuten / die das Enangelinm le⸗ 
nicht annemen/ hoͤren noch gleuben woͤl⸗ 
len / fol man nichts zu ſchicken noch zu ſchaffen 
Fase ſie fliehen vnd meiden / als den Teuf⸗ 
ſelbs / Denn ein verſtockter / verharter Papiſt 
iſt der Teuffel ſelbſt / Sie haben keinen glau⸗ 
ben / vnd glenben zum fenſter ein / vnd zur thuͤr 


* 


wider hinaus. 


So wil nu S. Paul / den Theſſalonichern 
mit den worten ſo viel ſagen / Ich habe ench 
gelert von dem Geheimnis / wie es werde am 
Juͤngſten Tage zugehen / mit der aufferſte⸗ 
hung der Todten / Aber ich Paulus / der ich 
euch ſolches fleiſſig / aus Gottes Wort vnd 
Geiſt / habe anzeigt / werde nicht ewig hie blei⸗ 
ben / vnd ewer Prediger ſein / Der Nero wird 
eine kunſt darfuͤr konnen / vnd mich laſſen vmb 
bringen / das ich werde muͤſſen auffhoͤren zu 
predigen / Wolan / ob mich ſchon die Welt / 
aus groſſem grim wird toͤdten / dennoch wer⸗ 
de ich widder aufferſtehen am Juͤngſten tage 
mit euch allen / vnd jHr mit mir / Solches ha⸗ 
ben ſich die Theſſalonicher mit S. Paulo 

etroͤſtet vnd gefrewet. Des bat ſich vn- 
fer lleber Vater Doctor Martinus Luther / 


i Deudſches Candes Prophet vnd * 
0 ET troͤſtet 


troͤſtet vnd gefrewet / vnd die gedancken / wie 
Paulus / gehabt / das / ob er wol ſterben vnd be 
graben werde / vnd von vns / als ſeinen lieben 
Pfarrkindern vnd zuhoͤrern / werde hinweg ge⸗ 
riſſen / in ein ander vnd beſſer leben / ſo werde er 
doch am Juͤngſten Tage wider anfferſteben / 
vnd in ewiger freude vns alle ewiglich ſehen . - 
Des ſollen wir vns auch troͤſten vnd frewen / 
das wir den lieben Vater vnd Prediger / wer⸗ 
den im kuͤnfftigen ewigen leben / widderumb 
ſeben vnd hoͤren / Dazu helff vns allen Gott / 
durch CDriſtum / Amen. Das ſey vom 
andern ſtuͤck auff dis mal gnug geſaget. 


Zum dritten / Sollen wir inn dieſer pre⸗ 
digt / das mercken / Das der Tod / des hohen 
Propheten D. Martini / wird gewiſlich et⸗ 
was groſſes hinderſich haben / Denn ehe zwey 
ſar weg komen / werden wirs wol erfaren / vnd 
vor andern Papiſten / Thumherrn / Pfaffen / 
Moͤnch / vnd Nonnen / welche ob ſie ſich wol 
des todes vnd abſterbens D. Martini Entherj — 
frewen / ſo wird er doch groſſe krafft hinder⸗ 
ſich laſſen / Sie werden nach etlichen jaren / 
wuͤndſchen / das D. Euther noch lebete / dem 
wolten ſie nu gerne gehorchen / Vnd wuͤrden 
ihn / wenn fie koͤndten / wider aus der Erden 
graben / Aber es wird zu lange geharret ſein / 
= D ij Wenn 


Wenn fie zu ſeiner zeit / bey ſeinem leben / ſei⸗ 
ner warnung vnd trewen Aahts gevolget bets 
__ 2 were jnen nuͤtzlich / vnd gut / an leib 
cele. 
Wir leſen in der heiligen Schrifft vnd 
Cronicken / das je vnd je / wenn die zeit b6s/ ges 
ſchwind / fehrlich / vnd am ergeſten geweſen 
find / da haben auch die hoheſte vnd groſte 
Propheten vnd Gottes Menner gelebt / Ale / 
vor der der Sindflut / Noah / vor der anzuͤn⸗ 
dung vnd verterbung Sodom? vndGomorre/ 
Eoth / Dernach Elias / Eliſens etc. Aber 
bald nach eines jeden hohen Propheten vnd 
thewren Mans tod / hat allezeit ein groſſe greu 
liche ſtraffe gevolget. So leſen wir auch im 
Buch der Richter / Da Gideon ſtarb / wur⸗ 
den die Juͤden Gottlos / Wie geſcbrieben ſte⸗ 
het im buch der Richter am achten Cap. Da 
Gideon geſtorben war / kereten ſich die kinder 
Iſrael vmb / hureten dem Baalim nach / vnd 
machten Baal zum Gott / Richten Abgoͤtti⸗ 
ſehhe Baalitiſche Gottesdienſt auff / Da folgete 
auch balde Gottes ſtraffe vnd Aute. Alſo wird 
gewislich auch / nach des Mannes D. Marti⸗ 
nf ——— folgen / vber Dend⸗ 
{cb Cand / woes ſich nicht beſſert / vñ das fur⸗ 
memlich / vber die Gottloſen verſtockten / ver⸗ 
zweiffelten Papiſten / Doͤnche / Pfaffen / vnd 
Nonnen zunor an / on allen zweiffel. 


Die 


Die Liſtoria von S. Auguſtino zeigt ans 
das er 70. jar alt geweſen ſy,/gar nabe {In 
ſar elter worden / denn D. Oart. Euther / Iſt 
viertzig jar in ſeinem Predigampt geweſen / das 
er alſo / auch zehen jar lenger / denn D. Enther 
geprediget hat / Da er nu dem Tod nahe war 
vnd ſterben ſolt / hat er geſehen / das ſein Va⸗ 
terland Africa / ſolt not leiden / vnd wuͤrde jm 
vbel gehen / welchs jn ſehr gejamert / wie wir 
ſtzt mochten ſehen / das es Deudſchem Can⸗ 
de / nach ſolchem hellen Eiecht / werde vbel 
gehen / Vnd ob wol S. Auguſtin geſor⸗ 
get / ſein Vaterland werde nach ſeim tode / das 
Euangelion verlieren / dennoch hats Gott al⸗ 
ſo geſchickt / das noch zwey hundert jar her⸗ 
nach / das reine Wort Gottes in Affrica ge⸗ 
predigt iſt worden / Aber das iſt durchs Gebet 
geſchehen vnd erlanget. Dieweil dann 
wir dis jtzt auch zubeſorgen / wir mochten das 
Wort verlieren / ſo laſt vns auch anfahen bus⸗ 
fertig zu leben / vñ mit ernſt zu beten / Gott wolt 
ſein Wort noch lenger erhalten / nach dem tode 
D. Mart. Eutherj/ wie er zur zeit S. Auguſtin 
gethan hat. Das gebe der barmhertzige Gott / 
durch Chriſtum vnſern Perrn / Amen. | 


D wie offt hat der liebe Vater Doct.. 
Mart. Euther / gar ernſtlich Dendſch Fand 


zur Buſſe vermanet / vnd jnen gedrewet / 
| a als 


als in der Hauspoſtil / vber bas Enangelium 
von der zerſtoͤrung Jeruſalem £uc. 19. Item/ 
im io. Pſalm. im buch an die geiſtlichẽ zu Aug⸗ 
— /jtem / in der Vermanung an ſeine lieben 
eudſchen / wo ſie ſich nicht werden beſſern / 
vnd die Abgoͤtterey abthun / vnd die Abgoͤtti⸗ 
Even Eente meiden ( wie er denn auch hie zu 
Dall gepredigt / trewlich vnd mit ernſt gewar⸗ 
net) man ſolt die Gottloſe / Papiſtiſche Moͤn⸗ 
chen / Nonnen vnd jres gleichen / leute / meiden 
vnd fliehen / mit jnen nichts zuthun haben / 
Oder Gott werde ſie heimſuchen / ſtraffen / 
vnd das Wort wider hinweg / gantz vnd gar 
nemen / vnd widerumb ſchreckliche jrthumb / 
wie zunor ſenden. Nu ſolche warnung des theu 
ren Mans vnd Propheten / ſolt man zu hertzen 
nemen / vnd die Abgoͤtterey abthun / vnd den 
alten Sarvrteig / ausfegen / vnd ſich der Pa⸗ 
vpiſten Abgoͤtterey vnd Suͤnde / nicht teilhaff⸗ 
tig machen / auff das man das Wort nicht 
wider verlire. Vor andern aber ſollen ſich die 
Papiſten furnemlich huͤtten / als denen ſolche 
drervung / wo ſie ſich nicht beſſern / heimko⸗ 
men werden. Johannes Ouſs hat Prophe⸗ 
ceiet / ehe man jn verbrand / das nach jm ein 
Schwan komen werde / vber hundert jar / den 
werden ſie haben muͤſſen / vnd doch nicht bra⸗ 
ten / Der Man iſt nu vnſer lieber vater D. Mars 
tinus Luther geweſen / der hat geprediget / 
6 dem 


dem Bapſt / Biſchoffen / Cardineln / Pfaffen / 
Ooͤnchen etc. vnd aller Welt / die warheit duͤr⸗ 
re heraus geſagt / niemand gefuͤrchtet noch ge⸗ 
ſchewet / den haben ſie nicht moͤgen braten / 
oder vmbbringen / wie ſie wol offt im ſin ge⸗ 
habt / vnd hertzlich gerne gethan hetten / Aber 
es hat jn gefeilet / Er iſt in ſeinem lieben Vater⸗ 
lande zu Eisleben / in Gott / ſeliglich entſchlaf⸗ 
fen / Wie nu Johan Tuſs Prophetiſirt hat vor 
ſeinem tod ( wie gehoͤret) vnd die Prophecey iſt 
war worden / Alſo hat auch D. Martinus 
Euther offtmals / wenn man von den Papiſten 
vnd Moͤnchen geredt hat / geſaget / Wolan / ſeid 
zu frieden / Nach meinem tode fraget / wo die 
Moͤnche vnd Papiſten ſein / Sie werden alle ner⸗ 
ſtieben vnd vntergehen / gleich voie die ſprew 
vom winde verſtenbet / darumb das ſie ſich nicht 
woͤllen vnterweiſen laſſen aus Gottes wort / vnd 
wollen nicht von jhrem jrthumb abſtehen / ſon⸗ 
dern ſchlechts im jrthumb / Abgoͤtterey / vnd 
Gottloſen weſen bleiben / Es hilfft an jnen kein 
ſtraffen / leren / vermanen noch bitten / wie denn 
Dauid im 36, Pſalm auch klaget / vnd ſpricht / 
Sie laſſen ſich auch nicht weiſen / das ſie guts 
theten / Das thun warlichdie Papiſten / darumb 
wirds jn auch gehen / wie er weiter im 37. Pſalm 
ſaget / Ich hab geſehen einen Gottloſen / der war 
trotzig / vnd breitet ſich aus / vnd gruͤnete wie ein 
orberbaum / da man fur vber n 

waterdabin/ teh fraget noch ſhm / da ward ex 


nirgend funden. Alſo trotzen die Pqpiſten auch / 
wenn fie ein wenig lufft haben / ſind ſie ſtoltz / 


ſtellen ſich als wolten fie vns freſſen / vnd jetzt 


fuͤrnemlich / nach des lieben Luthers todt / da 
frewen fie ſich ſehr / Deſſer wer es jhn / ſie lieſſen 
ſich weiſen / vnd theten buſs / ſo wurde jhnen 
geholffen vnd geraten / an leib vnd ſeel / Wo fie 


| es aber nicht thun / wird pber fie komen Gottes 


ewig Gericht vnd ſtraffe / Nemlich / das helli⸗ 
{che fervor vnd verdamnis / Denn wer nicht buſſe 
thut / mus vmbkeomen vnd ſterben / wie Chri⸗ 
ſtus ſelbſt im Enangelio ſagt / Vnd wer) ſie mei⸗ 
nen fie ſtehen auffs feſteſt / ſo find ſie / wie die 


s hat jm auch der liebe Vater D. Mar d 
Enther / ſelbs ein Epitaphium vnd Prophe⸗ 
— gemacht vom Bapſtumb / Welches alſo 


Peſtis eram viuens, moriens ero mors tua 
Papa. 


. . Daranff mögen die Papiſten wol ſehen / 
das ſig buſs thun / das fie das Enangelium nu 
20. gantzer Jar durch geleſtert / geſchendet / ver⸗ 
folget / Teuffels lere / vnd als ketzerey verdam⸗ 
met / die Chriſten darumb verſaget / ermordet / 
ertrenckt / getzenckt etc. haben / das ſie nu hinfuͤr 
anfahen das Evangelium zu gleuben / vnd an⸗ 
5 5 8 zunemen / 

zunemen / vnd das helffen foddern etc. wo nicht / 
wie jnen Cuther bey ſeim leben ein peſtis gewe⸗ 
ſen / ſie mit ſchreiben vnd predigen viel gedrenget 
vnd geengſtiget / ſo wird er nach dem Tod 
jbnen gewislich / ein todt / vnd entliche til⸗ 
gung der gantzen Moͤncheren vnd ander Ab - 
goͤtterey vnd grewel / ſein. Gott helffe / das ſie 
folgen vnd ſich bekeren / vnd mit vns dem 
wort Gottes / gleuben vnd annemen / 
vnd 48 ſelig werden / 

Der ander Her- 
mon / ober der ſeligen Leiche Doctor 
5 r ee am xx. 
tag g 9 / Durch M. Mi; 
cqchaelem Celium / gethan / 
Anno. 15 46. 


Jeweil wir nu heute zu ſa⸗ 
en komen ſein / auff Gottes be- 
/ vnd wolhergebrachtem al⸗ 
| y # ten brauch / der heiligen Chriſtli⸗ 
| chen K.ircben / bey der Ceiche / des 
1 Erwirdigen vnd hochgelerten OE rrrn Doctor 
fl Martin Entbers-/ in Gott / ſilig verſchieden / 
Auff das wir vrſach haben / ſolchen toͤdtlichen 
abgang von hertzen zubeklagen / vnd vns wide⸗ 
rumb auch zu troͤſten / Woͤllen wir zum eingang 
dieſes. Sermons oder predigt / den ſpruch Eſaie 
fur vns nemen / da der Prophet am lvj. Capi⸗ 
4 tel alſo ſagt. 


Dtieer Gerechte kompt vmb / vnd 
niemand iſt / der es zu hertzen _ 
2 8 nd 


Vnd heilige Leute werden auffge⸗ 
rafft / vnd niemand achtet drauff / 
Denn die gerechten werden wegge⸗ 
rafft fur dem vngluͤck / vnd die rich? 
tig fur ſich gewandelt haben / komen 

zum fried / vnd rugen in jren Ka⸗ 


Jeſe wort hab ich alſo zum ein⸗ 
gang / dieſes Sermons fur mich 
genomen / wie gehort / nicht das 
ich aller ding den ſinn oder mei⸗ 
| nung des Propheten geben rofl / 
Welcher / inn dieſen vnd neheſt vorgehenden 
worten / beſchreibt die falſchen vnd rechtſchaf⸗ 
fenen Cerer der Kirchen / Wer die ſein / Was 
jbre eigenſchafft thun / weſen vnd ende ſey / Als 
nemlich / die falſchen. vnd vnrechten £erer / 


ſagt der Prophet / das ſie wol Wechter ſein / 


das iſt / Sie ſitzen in ordentlichem Ampt der 
Kirchen / wie auch jtzund der Bapſt / ſeine 
Cardinal / Biſchoff / Monch vnd Pfaffen / 
Aber es ſind blinde Wechter / die nichts wiſ⸗ 
ſen / keinen verſtand der Schrifft / noch des 
Geheimnis des heiligen Enangelij haben / 
2 5 E iii Dazu 

Dazu find ſie ſtumme Hunde / die nicht ſtrafs 
fo koͤnnen / find faul / ligen vnd ſchlaffen gern 

es find gleich wol ſtarcke unde von lei⸗ 
be / die nimer ſat werden konnen / geitzen vnd 
raffen aller Welt guͤter zuſamen / Daraus ſie in 
aller wolluſt leben / vnd endlich das helliſch fe⸗ 
wer zu lohne haben. 


Aber die auffrichtig en vnd rechtſchaffe⸗ 


nen erer / der einer auch / dieſer vnſer lieber 
Derr vnd Vater in Chriſto / Doctor Martin 
Enther geweſt iſt / das ſind gerechte / das iſt / 
Die Gott in ſeinem Wort warhafftig erkand / 
vnd die gerechtigkeit des glaubens / ſo fur Gott 


gilt / ſampt den guten Wercken / die er gebo⸗ 


ten hat / Ceren vnd Predigen / Vnd dieſe ha⸗ 
ben nicht viel guter tage inn der Welt / welche 


nicht ruget / bis ſie vmbkomen / vnd auffge⸗ 


rafft ſein. Als denn aber / ſchleuſt der Pro⸗ 
phet / koͤmen ſie zum friede vnd rugen inn jh⸗ 
ren kamern. Aber dis wollen wir alſo fa- 
ren laſſen / vnd zu dieſem mal / wie oben ge⸗ 
Hort / auff das wir vns / des abſcbeids / die⸗ 
ſer Ceiche annemen / vnd / wie vns Paulus zun 
Theſſalonichern nachleſt / trawren / aber doc 
auch widderumb Chriſtlich troͤſten moͤgen. 

So wil ich allein anzeigen / was D. Martinus 
por ein Man vnd Lerer geweſt / wie / vnd wa⸗ 
rumb er jtzund zu dieſer zeit im Derrn entſchla⸗ 
ffen / Vnd was nu endlich bis auff den Tag des 
Derrn / ſein thun vnd woeſen ſey. Weñ 


Wetrñ man in der Welt eine Man beſchreibẽ 
oder loben wil / ſo ſagt man / was ehrlichs ge⸗ 
ſchlechts / wer ſeine Voreltern / was ſtandes / 
wirdens vnd weſens er ſey / Was vor gute tuͤ⸗ 
gende vnd ſitten er gehabt / wie er derſelbigen 
gebraucht / vñ ſein ende beſehloſſen habe. Vnd 
wer hierinnen einen guten Namen hat / das iſt 
ein groſſe gabe Gottes / Sonderlich wo es re⸗ 
cht gebraucht wird / vñ billich / das man Gott 
dafur dancke. 
Vnund wiewol man des viel / auch von die⸗ 
ſem tewern Man ſagen kuͤnde / Das er ſampt 
ſeinem Geſchlecht / villeicht den namen vnd 
herkomen / von Keiſer Euther haben / Oder 
aber doch / wie es mit den Geſchlechten in der 
Welt pflegt zu gehen / das ſie im anſehen ſtei 
vñ fallen / Wie auch Danids Stam zu Chriſti 
zeiten gefallen war / das jhn Eſaias einem alten 
duͤrren ploch vergleichet / Vñ nu dieſes vnſers lie 
ben herrn vnd Vaters Geſchlecht / auch nicht 
mehr in groſſem anſehen iſt. So weis aber glei⸗ 
chwol das / dieſe Stad Eisleben vñ das gantze 
ansfeldiſthe Cand / das er von ehrlichen fro 
me Eltern / alhie zu Eisleben Ehelich geborn / 
vñ als ein Chriſt getaufft wordẽ / Vñ nach eine - 
halben jar / haben jn die ſelben ſeine Eltern zu 
Mansfeld erzogẽ / da ſie den mehrn teil jres le⸗ 
bens / in ehren zu bracht / Welch jr lebẽ fie auch 
alda beſchloſſen / vnd beide / Vater vnd Mut⸗ 
ter / wie er der liebe Man Gottes / auch — 
nn 


inn meinen henden / mit ſeligem bekentnis jh⸗ 
res glaubens / vnd anruffung Goͤttliches na⸗ 
mens / im Derrn entſchlaffen ſein / Den Gott 
_ *ewiglich- genade. | 


So koͤndte man Ihn auch viel ſeiner gu⸗ 
ten tuͤgenten halben rhuͤmen / defi er meſſigkeit 
vnd zucht geliebet vnd gehalten hat / des ſyhm 
mit warheit niemand anders nach ſagen kan / 
Aber von dieſem vnd andern / wil ich andere / 
die groͤſſers vermoͤgens zu reden vnd ſchreiben 
ſein / ſagen laſſen / Vnd zu dieſem mal / alleine 
anzeigen von ſeinem Ampt / dazu er von Gott 
beruffen / das er inn der Kirchen gefurt / vnd 

was die heilige Chriſtliche Kirche an jhm ge- 
habt habe / ein wenig ewer liebe vermanen. 


Es ſol niemand / der Gottes Wort vnd 
Warheit erkand hat vnd liebet / daran zwei⸗ 
neln / Das dieſer Man / des ſelige Eeiche wir 
noch alhie fur vnſern augen ſehen ſtehen / das 
Ampt inn der Kirchen gefuͤrt / Welches zu ſei⸗ 
ner zeit / Elias vnd Jeremias / Johannes der 
Teuffer / oder der Apoſteln einer gefuͤrt haben / 
Denn ob dieſe wol mit etzlichen ſonderlichen 
Gaben / vor jhm / ſind von Gott begnadet ger 
weſt / Doch ſo viel das Ampt belangt / iſt er 
warhafftig zu vnſer zeit / ein rechter Elias oder 
Jeremias / Vnd fur dem groſſen 5 des 


rrn 7 


Herrn / Johannes der vorleuffer / obder ein 
Apoſtel. | 
2d Fenn man je ſagen mus (wer die warheit 
bekennen wil) das inn der Kirchen eben geſtan⸗ 
den / da Gott dieſen Man inn ſein ampt erwecket 
vnd beruffen hat / wie es ſtund zun zeiten Elie / 
Dieremię / Johannis / vnd da die Apoſteln 
von Gott zupredigen ausgeſand wurden. Die 
Schrifft ſagt. 1. Reg. 18 . Das zur zeit des Pros 
pheten Elię / das gantze Iſrahel von Gott ab⸗ 
gefallen / vnd dem Abgoͤttiſchen dienſt Baal an 
gehangen ſey / Das auch Elias klaget / er ſey al⸗ 
leine ein Prophet vberblieben inn Iſrahel / alle 
andere waren abgefallen / vnd dienete einer die⸗ 
ſem / der ander einem andern Gott / Der warhaff 
tige Gott hatte nicht mehr denn einen einigen 
Propheten / Baal hatte jhr 450. So waren der 
Propheten, des Dayns die vom tiſch Iſebel aſs 
ſen auch vierhundert. 

Alſo auch zur zeit Dieremię / klaget Gott 
vber ſein volck am 2. Capit. vnd ſagt / Ir habt 
mein erbe zum grewel gemacht / Die Prieſter ge⸗ 
dencken nicht / wo iſt der Derr? vnd die gelerten 
achten mein nicht / vnd die Dirten fuͤren die leu⸗ 
te von mir / vnd die Propheten weiſſagen vom 
Baal / vnd hengen an / den vnnuͤtzen G6tzen / 
Ich mus mich immer mit euch / vnd mit ewern 
kindskindern ſchelten / Spricht der Perr. 

Wie es aber in der Birchen ſtund zur zeit 
Johannis 


4 


— des Teuffers / iſt klar aus dem newen 
ſtament zu ſehen / das / ob nach der Babilo⸗ 
niſchen gefengnis ſchon die Abgoͤtterey nicht 
auff gericht wurd / wie zunor / ſo hatte ſich aber 
das volck inn Secten zuſpalten / vnd waren 
Eſſeer / Phariſeer vnd Sadnceer / der jglicher / 
wolte beſſer ſein denn der ander / verlies ſich ider 
teil / auff ſein eigen gut leben / Vnd wie der Pros 
phet ſaget / beteten an / das werck jrer eigenen 
hende / Daruͤber ſchreiet vnd klaget nn / vber al⸗ 
le mas / der Prophet Dieremias. Elias aber / 
toͤdtet auff einen tag alle Baalitiſchen Pfaffen / 
Johannes heiſſet ſie Schlangen vnd Otterge⸗ 
zicht / Greiffen mit hohem Geiſt in alles Abgoͤt⸗ 
tiſche weſen / ſtoſſen es vmb / vnd richten wide⸗ 
umb auff / die reine lere von der Buſſe vnd Ver⸗ 

ebung der Suͤnden / vnd leren was ein recht⸗ 
affener Gottes dienſt ſey. _ 


Alſo / meine lieben Freunde / wie oben be⸗ 

ruͤrt / hates auch / leider / geſtanden inn der heili⸗ 
gen Chriſtlichen Kirchen / jtzund inn den letz- 
ten tagen / vnter dem Bebftiſchen Antichriſt / 
Da ſind alle jrthumb / ketzerey / Secten vnd Ab⸗ 
goͤtterey / zuſamen inn eine grundſuppen alles 
grewels / gefloſſen / Es iſt kein rechter verſtand 
der heiligen Schrifft geweſt / keine reine lere zu 
troſt der Gewiſſen gepredigt / LDenſthen ſas 
tzunge ſind vber Gottes wort gehalten / Nie i 

| man 


mand bat gervuſt / wie man Gott anruffen / 
wes man ſich inn noten zu jhm verſehen / was 
man doch thun / oder wie man jm dienen ſolte / 
fanſternis haben bedeckt den gantzenerdboden / 
Fein liecht hat geſchienen inn der Kirchen / In 
ſum wie der Prophet Ezechiel ſagt am 34. 
Cap. Die Schaff haben geirret / wie inn einer 
wuͤſten auff allen bergen / da kein Oirte iſt. Vnd 
auch / wie Eſaias am 3. ſpricht / Ein jglicher iſt 
auff ſeinen weg gewichen / Aber Gottes weg / 
welchen die Schrifft leret / vnd Chriſtus der 
Son Gottes iſt / den hat niemand gangen / Vnd 
iſt der ſehade groͤſſer / denn jhn ſemand mit wor⸗ 
ten erlangen mag. — 


Denn wie zur zeit Elie / nicht Gott / ſon⸗ 
dern Baal angeruffen wurd / vnd zu Johannis 
des Teuffers zeiten / alles voller Secten war / 
vnd eine der andern ſich fuͤrziehen wolte / Alſo 
hat man die verſtorbenen Deiligen / ja auch 
wol holtz vnd Steine / vnd wie man inn vn⸗ 
ſerm Wansfeldiſchen Eande erfaren / den Wei⸗ 
denſtock / welchen fie Gedut / genant / vnd den 
Guten Lupen / welches ein todter Hund ſein 
fol / angeruffen / vnd bey jbnen troſt vnd 
huͤlffe geſucht / wie inn andern Canden auch 
geſchehen . Vnd die Starcken pfeiler der An⸗ 
tichriſtiſchen Birch / die elenden Theo ⸗ 
| F 1j logen 


gen vnd erhalten wollen. Ke 


So ſehe man auch an / die ſeltzamen vnd 
wunderlichen Secten / das es zu Johannis zei⸗ 
ten kinderſpiel geweſt / gegen dem wuͤſten grewel 
der Moͤnch / Nonnen / Cardinel / Biſchoff / vnd 
alles geiſtlichen hauffens / da es keiner mit dem 
andern gehalten / jedere Sect einen eigen Gott / 
. ſre eigen werck / Xegeln vnd Orden auffgeworf⸗ 
fen / dadurch ſie haben wollen ſelig werden / Vnd 
iſt der glaub an Jbefum Chriſtum / bey jhn gar 
eine ſchlechte ſach geweſt / man muͤſte viel hoher 
vnd groͤſſer ding zur ſeligkeit haben / denn der lie⸗ 
be Gottes Son geleret hat. 


A Al/oifſts in der Kirchen / leider / geſtanden / 
wie es noch zu beweiſen iſt mit der that / wo der 
Bapſt regirt / Als lange bis vns Gott / vor ſeinem 
groſſen Tage / den tewren Man erwecket hat / 
der zu vnſer zeit ein rechter Elias vnd Johannes 
gerweſt iſt / Denn wie Elias zu ſeiner zeit die Ab⸗ 
goͤtterey angegriffen vnd nidergelegt / alſo hat 
Doctor Martin Enther / auch den gewaltigen 
Abgott / des Bebſtiſchen Ablas / angetaſtet / 
vnd zu bodem geſchlagen / Vnd wie Elias die 
Pfaffen des Baals toͤdtet / alſo hat der Wan 
Gottes / mit dem Schwerd Goͤttliches wortes / 
die espfaffen / vnd jren Abgott vmbgeſtoſſen. 
| | Dagegen 


| „ barer al Johannes der 
heilige Tenffer / Chriſtliche vnd rechtſchaffe⸗ 
ne Buſſe geleret vnd geprediget / wie / vnd wo⸗ 
durch man zu. rechtem erkenknis der Suͤnde 
kome / Wodurch man vergebung derſelben er⸗ 
lange / Was rechtſchaffene fruͤchte der Buſſe 
ſein / Wie man Gott dienen / vnd jhn anruffen 
ſol / Welche Stende von Gott geordent / was 
ein jeder inn ſeinem ſtand thun ſol / Vnd inn 
Summa / die heilige Schrifft / welche zunor 
ein verſchloſſen vnd verſiegelte Buch war / hat 
Gott durch jhn eroffent / das ſind der Apo⸗ 
ſtel zeit / ſie mit ſolchem verſtand / wie jtʒzund / 
nicht iſt geleſen worden. | 


Denn da haben wir nn einen richtigen 
vnterſcheid / des Geſetzes / vnd Enangelij / 
was jedes ſey / was es wircke / wie man ſeiner 
ſeliglich gebrauchen ſol / Welches gute werck 
ſein / wie die Gott gefallen / waruͤmb man ſich 
darinnen ſol vben / was den ſelbigen durch 
Gottes verheiſſung folge. Vnd iſt dieſer ver⸗ 
ſtand / auch den lieben Vetern / als Dierony⸗ 
mo / Cypriano / Tertuliano vnd andern / gar 
ſeltzam vnd tewer geweſt / aber etzlich hundert 
jar vnter dem Bapſtumb gantz verfallen / das 
man keinen beſtendigen troſt der Gewiſſen / inn 
anfechtung vnd Todes noͤten / hat haben koͤn⸗ 
nen / So die Woͤnche bey ſterbenden men⸗ 

os ij ſchen 


A 


{Hen geweſt / vnd 2. troͤſten ſollen / haben ſie 
die ſelbigen auff Mariam geweiſt / Deñ da bat 
man den leuten furgeſungen vnd geſagt / Maria 
mater gratię, mater miſericordię, tu nos abhoſte pro 
tege, in hora mortis ſuſcipe. Das iſt / Maria die 
du biſt eine Mutter der gnad vnd aller Barm⸗ 
hertzigkeit / Errette vns von vnſern Feinden / 
vñ nim vns auff / in der ſtunde des Todes / Od⸗ 
der haben fie auff andere Heiligen / jhre oͤrden 
vnd gute werck geweiſet / Welchs die lieben 
Deiligen nie begert / vnd die gewiſſen keinen be⸗ 
ſtendigen grund gehabt / des ſee ſich hetten troͤ⸗ 
ſten muͤgen / Sind endlich inn verzweiffelung 
jhrer Suͤnden geſtorben. . | 
Itzund haben wir aber / den gewiſſen vii 
warhafftigen grund / das wir auff den Son 
Gottes / Jeſum Chriſtum vnſern lieben Herrn 
vnd Deiland / leben vnd ſterben / Singen mit 
dem lieben Simeon / Nunc dimittis ſeruum tu⸗ 
um Domine etc. Mit fried vnd freud / ich fahr 
dahin / inn Gottes wille etc. Item / Wir ſagen 
mit dem lieben Stephano / Derre Jeſt / Nim 
meinen Geiſt auff zu dir. Vñ wiſſen mit Sanct 
Paul / das / Wir leben odder ſterben / So ſind 
wir des Herrn 
Ja wer hat vns aber dieſe ſelige kunſt gele⸗ 
ret © vnd den grund angezeigt / 
helliſche Pforten nichts vermoͤgen / Das aus 
creutz vnd leiden / troſt vnd frewde / _ _ | 
| 0 


awider alle 


Tod / ein feiner ſanffter vñ ſicherer ſehlaff / wer 
den mus / Wie man an vnſern leuten vnter dem 
heiligen Enangelio / Gott lob / an ſo viel / beide 
jungen vnd alten / furnemlich aber / wie wir hoͤs 
ren werden / an dieſem Manne Gottes / erfarn 
vñ geſehen haben / das keine furchte des Todes 
an ſhn geſpuͤret wird / vnd etzliche mit geſang/ 
etzliche mit hertzlichem begir / vnd anruffung 
Goͤttliches namens / vnd mit freuden ſich inn 


Tod begeben. 8 
Freilich haben wir die kunſt nicht vom 
. Bapſt / welcher lieber woͤlte / das wir noch auff 
ſeine Ablas Brieff / vnd gnade ſtuͤrben / vnd al⸗ 
ſo ewig verduͤrben / Allein / das er ſampt den ſei⸗ 
nen / inn wirden vnd reichthumb / ein ſanfftes 
Epicuriſches leben fuͤren mochte / So lerens die 
Biſchoffe auch nicht / deñ fie weder predigen / 
noch die krancken beſuehen / So wolten vns die 
Moͤnch viel ieber in jHren Moͤnchskappen / vñ 
auff jhre 6rden begraben / dann das wir auff 
Chriſtum ſterben / Ihrenthalben wuͤrden wir 
den rechten weg zum ewigen lebẽ nicht treffen. 
Darumb haben wir ſolches / Gott dem e⸗ 
wigẽ Vater vnſers Derrn Jeſu Chriſti / zu dan⸗ 
ecken / der durch ſeinẽ heiligen Geiſt / aus grund⸗ 
loſer gnad vñ barmhertzigkeit / dieſen ſeinen tre 
wen Diener / erleucht / vñ erwecket hat / der mit 
allem vleis vñ trewẽ / durchs Euangelium / den 
Son Gottes geprediget / wie der / der alten 4 
Schlangen den RNopff zutrette / das iſt / | 
. 1 vom 


vom Tenffel vnd ſeiner gewalt errette / Vnd 
zum Tode ſaget / Tod © Wo iſt nu dein Sta⸗ 

chel? Delle / wo iſt dein ſieg © Aber der Sta⸗ 
chel des Todes / iſt die Suͤnde / Die krafft aber 
der Suͤnde / iſt das Geſetz / Gott aber ſey danck / 
der vns den Sieg gegeben hat / durch vnſern 
Derrn Jbeſum Chriſtum. Dis iſts / das der 
Man geleret hat / vnd die Gleubigen daraus 
einen mut faſſen wider Suͤnde / Tod / Delle / 
vnd Teuffel. 


Wolan / der Man / welcher zu vnſern zei⸗ 

ten / jm Geiſt vnd krafft Elie gewandelt / auch 
ein vorleuffer vor dem 1 tage / ein rech⸗ 
ter Johannes geweſt iſt / Der iſt nu durch ſei⸗ 
nen letzten abſchied dahin / vnd werden jbn 
vor dem ende der Welt / nicht mehr ſehen / Dn⸗ 
rumb wir billich auch / wie Eliſa der Prophet / 
1. Reg · 2+ klagen / Pein Vater / Dein Vater / Wagen / 
ſrael vnd ſein Reuter. Vnd mit den Juͤngern 
ohannis / jhn mit allen — Chriſtlich zur er 
den beſtatten. Wir ſollen aber auch nicht 
vnterlaſſen / mit dem Eliſa nach dem Mantel 
dieſes Elię zugreiffen / welches ſind ſeine Buͤ⸗ 
cher / die er aus eingebung Gottes Geiſtes ge⸗ 
ſchrieben / vnd hinderſich verlaſſen / Auff 
das wir auch ſeines Geiſtes daraus empfahen / 
Denn ob er nach dem leib geſtorben / ſo lebt er 
aber nach ſeinem Geiſt / vnd inn ſeinen Buͤch⸗ 

| ; ern / 


ern / Er wirtanch/wilsGott-mit ſelnen Schriſſ 
ten / nach ſeinem tod / des Bapſts tod ſein / wie 
er bey leben ſeine Peſtilentz geweſt iſt / Vndnd⸗ 
gen vns nu alſo 3n den ſelbigen bůcher halten / ie 
lieh vnd werd haben / die vns auff die heiuge 
Schrifft weiſen / vnd Gott dafuͤr dancken. Vnd 
das ſey geſagt / ſo viel das erſte ſtick belanget _ 
Nemlich / was Doctor Martin Euther geweſt / 
vnd wo fur man jþn anſehen vnd halten ſol/ 
Als / der vnſer zeit / Elias vnd Johannes 
— Le glace „ Sendernen, bober refs 
vn n reſf⸗ 
licher Man / dadurch Gott ſeine Kirche wide ⸗ 
rumb gereiniget / vnd mit reiner lere / vnd war⸗ 
hafftigen Gottes dienſt begnadet hat. 


Sum andern / wollen wir auch ſagen vnd 
beren / wie er geſtorben ſey / Denn er iſt noch 
nicht begraben / auch nicht mehr denn einen 
tag tod geweſt / Vnd finden ſich / wie mir fuͤr⸗ 
kompt / bereitan leute / die durch den boͤſen Geiſt 
getrieben / ausbringen ſollen / als hab man hn 
im bette tod funden / Nn trage ich nicht zweinel / 
der / ſo von anbegin ein Eugener iſt / wird woch 
mancherley mehr / vnd geſchwinder lugen erden⸗ 
cken / Denn es ſym nu nicht mehi vmb Doctor 
£nther zuthun / den hat Gott aus ſeinen zeenen 
geriſſen / er vermag an ſhm nichts mehr / Aber 
vmb die Cere iſts ſym nn zu thun / 8 er 
x: gern 


gern ſehaden thun — ſie vertilgen / Dau 
Wir — — aber begegen / vnd die gleubigen fur luͤ⸗ 
gen verwaren / ſo wil ich / als einer der bey ſeinem 
letzten abſchied / vnd nu drey wochen / tag vnd 
nacht bey jm geweſt / die warheit / ſeines abſehie⸗ 

bes / neee, vnd fur G. 
; — . 


\ + 


Es hat / lieben freunde / Doctor Martinus 

nicht erſt die vergangene nacht angefangen zu 
ſterben / Sondern lenger denn ein gantzes Jar/. * 
hat er jmer geſtorben / Das iſt / mit gedancken 
vom tod vmbgangen / Vom Tode geprediget/. 
Vom Tode geredt / Vom Tode geſchrieben / wie 
—— Th tag zuuor / ehe er ſein ende beſchloſ⸗ 


Wach weg nemen / er ſey diſes lebens — 
vnd muͤde. Er hat auch gebeten / wo es Gott 
wol geſiele / das er fich nicht lang auffm ſiechbet 
quelen muͤſte / So fillete er ſich auch / als einen als 
ten abgeerbeiten ſchwachen Man / Darumb er 
offi oe eſagt / Ich werde nicht lange mehr leben/ 

nd ſonderlich = ende / redet er 
25 wort / Wenn mich der Bapſt oder mei⸗ 
ne Widerſacher inn ihre hende bekemen / vnd 
mir ſchon viel leides anthun wolten / e ot 

«3 ſchwach / ah ſtrde ſyn batd inn fren bet] 


' Mlſo/ wie er ſich allenthalben zum tod wol 
geruſtet / hat Gott ſein gebet vnd ſeufftzen gnes 
diglich erhoͤret / Ond wie er das Nachtmal 
Halten / vnd hie zu Eisleben / aus der gro 

Stuben / in ſein klein Stuͤblin den. . Februar 
*vmb acht vhr gangen / vnd ſeiner gewonheit 
a miche lange grrehre engen ond kagge 
es nicht lange gewehr eng an y 7 
wie jm vmb die Bruſt faſt wehe wuͤrde / Als 
riebe man jhn mit warmen tuͤchern / man gabe 
hm auch von geſchabtem Einhorn ein / mit 
wein zutrincken / das es wol beſſer mit jm wur⸗ 
de / vnd ſich nidder ins Xugebettlin leget / da ent 
ſchlieff er / bis der Zeiger zehen ſchlug / Vnd do 
er erwachet / ſprach er zu Doctor Jonas vnd 
mir / die wir auff jÞn warteten / warumb wir vnn 
nicht mochten niderlegen / Aber wir gaben zur 
antrvort / Es gebuͤret vns jtzund auff jþn zu 
Warten. : . : | 


Da ſtund er auff /Hlaget nichts ſonder⸗ 
lichs mehr / vnd gieng inn die kamer zu ſeinem 
bette / Vnd als er vber die Schwelle ſchreid / 
Sprach er / ln manus tuas commendo tibi Spiri⸗ 
tum meum, Redemiſti me Domine Deus veritatis. 


Bas iff / inn deme Hende befehl ich dir meinen 
Geiſt / du haſt mich erloͤſet / du trewwer Gott / Ond 
Mend leget er ſich nider zu bett / gab vns gute nacht 
vnd ſprach / Doctor Jona / vnd Derr Michel / 
Betet fur vnſtrn Derrn vnd Gott / das im wol 
gehe mit ſeiner ſach / vnd dem heiligen Euange⸗ 
o / Denn die zu Trent im Concilio / meinens 


ſe Ce Fbleff 


Alſo ſchlieff er widerumb ein / vndruget 
wie man anders nicht vermercken 
— — Mitternacht eins ſchlug 
da wachet er auff / vnd rieff ſeinem Famulo / das 
er jim das ſtuͤblin ſolte warm machen / als aber 
{bon warm gehalten / richtet er ſich 
ſteig aus dem bett vnd ſaget / O Doctor 
mir wird wehe / beſorg / ich werd nu wol 
zn Eisleben bleiben / vnd mit dem / gieng er wide⸗ 
— — /vnd da er vber die ſchwelle 
ſchreid / ſprach er aber / wie vor / In manus tuas 
-commendo tibi Spiritum meum, Redemiſii me 
Domine Deus veritatis. Vnd als er ein mal oder 
zwir im ſtuͤblin hin vnd wider gangen / legt er 
ſich widder auffs Xugebettlin / vnd nam die 
kranckheit je mehr vnd mehr vberhand / — 
bald rieben wir ſhn wider mit warmen 
vnd ſandten ſo bald nach dem Wirt im — 
deiden StadErtzen / Desgleichen auch nach 
dem Edelen vnd Wolgebornen Graffen vnd 
Dem / Denn Abrechten / — | 


-» - 


7 


vnd Derrn zu Dansfelt / Vnd kam (da der 
hochgelerte herr Doctor Jonas / Ich Micbas 
el Celius / Johannes Aurifaber vnd ſein Fa⸗ 
mulus / bey jm von anfang geweſt waren; 
ſo bald der Wirt mit ſeinem Weib / darauff 


der eine Artzt / bald der ander auch / Vnd fol⸗ 
ends / Sraff Albrecht / ſampt ſeinem gemahl. 


Da wir ſhn nu inn des / wie geſagt / mit 
warmen Tuͤchern gerteben / fraget ich / ob er 
auch linderung fillet / Antwort er / ja / die wer⸗ 
me thut mir wol / wermet auch Ruͤſſen auff 
wich /-es druͤcket wol hart / ſchonet mir aber 
noch des hertzens / Vnd / als ich Michael 
Celius fillet / das ſhm das hembde gantz naſs 
war / Sprach ich zu jm / Reuerende pater / 
Ihr habt wol geſchwitzet / Gott wird genad 
geben / das es beſſer wird / Antwort er / Ja 
es iſt ein kalter toden Schweis / Ich werde 
ſterben / Ich werde dahin faren. . Ynd inn 
dem man ſhm einen trunck Weines reichet / 
nuff ſein erfordern / Vnd der eine Artzt im 
inn einem loͤffel eine Artzney eingab / Fieng 
er an. „ 


Ich dancke dir Gott / ein Vater vn⸗ 
ſers Taue Iheſu Chriſti / das du mir dei⸗ 
nen lieben Son haſt offenbart / dem ich ge⸗ 

S G ij glenbt/ 


* 


vleubr / den ich Kalcher ͤdeln ich gepredigt / 
vekand vnd gelobet hab / Den der Bap 
wo alle Goftloſen ſchmehen vnd leſtern / 
Nein Serre Jheſt ſu Chriſte / Las dir meg 
Seelichen befohlen ſein. 
VDO Simliſcher Vater / ich weis / obich 
r von dieſem leib hinweg geriſſen werd / 
ich bey dir ewig werd leben. 3 
Sic Deusdilexitmundum, vt vnigenitũ 
'Blium fuum daret, yt omnis qui credit in eum 
non Pereat, ſed habeat vitam zthernam. * 
Das iſt / Alſo hat Gott die Welt gelie⸗ 
bet / das er ſeinen einigen Son gebẽ hat / auff 
das alle die / ſd an jhn gleuben 1 verlos 
* Waden! dudern das ewige lebẽ haben. 
Er ſprach auch weiter / Deus noſter 
Deus faluos faciendi, tu es Deus qui educis 
ex morte, Das iſt / Wir haben einen Gott 


der da hilfft / vnd den Herrn Serrn⸗ der 1 


vom Tode errettet, 


"Ms er nu fillet das das ende nicht * 
ws ommendo drey mahl / Pater, in manùs tu⸗ 
ot * OTIS | 

e 


| de / beſihl ich bir meinen Geiſt: Darauff 

| | vu er ſtille / Wir ruͤttelten aber jhn / Ong? 
ſehren Qoct. Jonas vñ ich /Nenerendepater / - 
Mollet ihr auch auff ewwern OeErrn J Deſum 
Chriſtum ſterben! vnd die Tereſo jbr in 2 
namen gethan / bekennen? Antwortet er / Ja / 
Vnd wendet ſich auff die rechte ſeite / ſieng an 
— laßt Pye e | 800 þ 
wir dem ſe t vertraweten / ſondern iht 
mit Aqua vitę / vnd Roſen eſſig beſtre m 8 
diePulsadern rieben / als der Zeiger ein viert 
ſiund noch hatte auff drey vhr fruͤe / vñ wir jim 
vnter augen leuchteten / thet er ein tiefen ode 
holen / vii hiemit gab er ſanfft vii in aller ſtille / 
oſſer gedult ſeinẽ Geiſt auff · Vñ dis weig 
fur dem Wirs anch auff vnſer gewiſſen 


* 
— * 


nemen/ vnd wollens am Tage des Derr / ge⸗ 
ſtendig ſein vi zeugen t ſeinen ab Ce 
alſo / vnd anders nicht / ergangen ſey / Wie 
man das ſelbige in einer Diſtoria zuſamen ge⸗ 
tragen un Druck freilich wird reichlicher aus⸗ 
ehen laſſe n. 11 
Das hab ich nn nach der lenge erſtlich da⸗ 
rumb erzelet 25 man dem Tenffel v6 dengel 
wen / jhren luͤgenhafftigen rachen ſtille / Vñ da 
man anders / deñ wie jtzund gehoͤrt / dauonre⸗ 
den wird das man dem nicht ſtat noch glaubs 
erde / Det ich vnd ander / id daneben ai 


1. 


9 


wollen des lebendige Zeugen ſein Wer vns n 
glauben geben wil / wol gut / Wer nicht wil / 
der fare hin / liege vnd triege / auff ſeine ebeni⸗ 
theroer / Er wird ſein Nicbter endlich wol ſin⸗⸗ 
ven / Ich weis / Gott lob / das ich der war⸗ 
heit zeugnis hierinnen geben hab. 


* 


komen. Vnd dieſe kunſt ſollen wir auch aus 
dieſer geſchicht lernen. | 


Vnd nach dem wirnnavffs kurtzt vnd 
einfeltigeſt gehort / Wer Doctor Martin Cu⸗ 
ther geweſt / Wie er geſtorben / vñ was wir da⸗ 
raus lernen ſollen / das es zu vnſer ſeligkeit vnd 
Chriſtlichem leben / dienſtlich vnd fruchtbar 
ſey / So wollen wir nu zum dritten hoͤren vnd 
bewegen / warumb er ſo eben jtzund inn dieſer 
zeit geſtorben ſey / da man ſeiner vber alle maſſe 
ſehr noͤtig beduͤrfft hette / Inn der Chriſtli⸗ 
chen Kirchen / wider welche ſich der? 
mit ſeinem Tridentiſchen Concilio / vnd alle 
Delliſche Pforten auff lehnen / vnd das wort 
der warheit / ſo Gott durch dieſen ſeinen Die⸗ 
ner vnd Apoſtel / offenbart / gedencken zn dem⸗ 
pffen vnd vnter zu druͤcken. Re | 


Es werden albie jbr viel mancherley vr⸗ 
8.8. furwenden / ſeines abſcheids halben / 
| nd etzliche ſagen / ein alter man ſolte ymb die- 
ſe zeit / vnd inn ſolcher kelte nicht gereiſet ha⸗ 
ben vber Eand / Man ſolte jhn inn dieſen ſa⸗ 
chen zu handeln / verſchonet haben / Were er 
zu Wittemberg blieben / hette ſich ſonſt oder 
ſo gehalten / er lebte wol nach etc. Es iſt 
war / der vernunfft noch / find dis gedancken 
vnd rede / die man etwas a laſſen / A⸗ 


ber wer ſhn nachfolget / den fuͤren fie ins wilde 
Oeer / Und gleich / wie das ſelbige / von Win⸗ 
den auff getrieben / keine ruge nimer haben kan / 
alſo laſſen dieſe gedancken / inn dem vnd andern 
— einen menſchen zu keiner ruge noch fride 
komen. | 


* Derbalben muͤſſen wir alhie in vnſern kin⸗ 
der glauben / vnd ſagen / Ich gleub an Gott 
Vater almechtigen / ſchoͤpffer Oimels vnd der 
erden. Weichs nicht alleine zunerſtehen / als 
habe Gott Himel / Erd / vnd alle Creaturn ge⸗ 
ſchaffen / ſondern auch das er die ſelbigen regire 
vnd erhalte / one ſeinen willen nicht ein har von 
vnſerem heubt falle / wie Chriſtus ſagt Euc. 21. 
Vnd Dauid im 39. Pſalm. Derr / Tere mich 
doch / das ein ende mit mir haben mus / vnd 
mein leben ein ziel hat / vnd ich dauon mus / Al⸗ 
ſo ſaget auch Job am 4. Der menſch hat ſeine 
beſtimpte zeit / die zal ſeiner Monden ſtehen bey 
dir / du haſt ein ziel geſetzt / das wird er nicht v⸗ 
bergeben / Durch dieſe wort fuͤret vns der hei⸗ 
lige Geiſt / aus den gedancken vnſerer ver⸗ 
nunfft / vnd hilfft vns aus dem wilden Meer / 
in einẽ ſichern Port / Das wir alhie ſtille halten 
vnd ſagen muͤſſen / Es ſey der wille Gottes / 
Gott hats alſo geſchickt vnd haben wollen / 
das er in dieſer Stad Eiſsleben hat ſollen ſein 
ende beſehlieſſen / darinnen er geborn vnd ge⸗ 
taufft iſt worden; Aber 


Aber ans was vrſachen er ſtzund dieſe zeit 
von Gott abgefodert / das iſt ein andere frage / 
Nu findet man in der heiligen Schrifft / mehr 
denn eine vrſache / warumb ein jeder zu ſeiner 
zeit ſtirbet / Bisweilen nimpt Gott ſo bald nach 
der Tauffe / die kinder vnd junge Ceute ſonſt 
auch hinweg / Vnd zeiget das Buch der Weis⸗ 
heit am 4. Cap. dieſe vrſach an / Gott thu es 
darumb / das die bosheit jhren verſtand nicht 
verkere / noch falſche Cere jhre Seele betriege / 
Deñ die boͤſen Exempel verfuͤren vnd verterben 
eim das gut / vnd die reitzende luſt verkeret vn⸗ 
ſchuldige hertzen / Sie gefallen Gott / darumb 
eilet er mit jhn aus dieſem boͤſen leben. 
Vnd dis iſt gar ein feiner troſt / fur die El⸗ 
tern / den jhre kinder in der jugent dahin ſterbẽ / 
Es thut der vernunfft vnd natur vber die mg 
wehe / das man kinder vnd junge leute alſo ſe- 
het dahin fallen / auff die man troſt vnd viel 
hoffnung geſetzt hat / es meinet auch mancher 
er wolte aus ſeinem Son ein ehrlichen Man 
Eine Putter / aus jhrer Tochter ein tugentſa⸗ 
me Jungfraw / gezogen haben / Aber lieber 
Gott / man ſihet / wie die Welt ſo reitzet / mit 
boͤſen Exempeln / So feiret der Satan auch ni⸗ 
ciht / lere vñ leben zunerderben / Vnd wir haben 
ein armes gebrechliches ſieiſch / durch die Erb⸗ 
ſunde ſo gar verterbt / das / ob fie wol inn 
der Tauff zugedeckt / vnd wie ein fewer mit 

aſchen verſcharren wird / Doch ſo bleibt die 
Suͤnde in vnſerer natur / vnd (wie eine Magd 
zu morgens in der aſchen ſtuͤret / vnd das fewer 
widerumb anzuͤndet / Alſo auch / weñ man zur 
vernunfft / vnd jaren kompt / ſo bleſet / Teuffel / 
Welt / vnd vnſere eigene luͤſte zn / das verdeckte 
fewer / die Erbſuͤnde zu erregen / Da mus nn 
Gott zunor komen / vñ durch den Tod / die kin⸗ 
der / weil ſie noch jm jhrer vnſchuld ſein / erret⸗ 
ten / Vnd das / hab ich geſagt / ſollen die Eltern 
ſhn / laſſen jhren troſt ſein. | = 
Darnach ſo nimpt Gott offt die Tyrannen 
hinweg. Als / Pharao / mus mit den ſeinen im 
Rotten Mehr erſauffen. Sennaherib / von 
ſeinen eigenen kindern / inn ſeines Abgoͤtts 
Tempel erwuͤrget werden. Nero ſich ſelbs 
erſtechen / Vnd Julianus im Perſer krieg er⸗ 
ſchoſſen werden / Darumb das Gott ſeine 
Kirche fur jhn erhalte / vnd ſie jhn mit ſeinem 
Wort vnd Reich / nicht gar austilgen / wie ſie 
im ſinnen haben . Vnd dieſe Exempel find 
auch zum troſt geſchrieben / ob wir bey vnſerer 
zeit auch ſehen / groſſe Ceute das Enangelion / 
vnd die jhm anhangen verfolgen / das wir wiſ⸗ 
ſen / der Gott lebe noch / vnd halten ober ſeiner 
Kirchen / der Pharaonen vnd ander Tyrannen 
geſtuͤrtze / Seine hand iſt nicht verkuͤrtzt noch 
zu ſechrwach worden / Er weis die ſeinen wol zu 
ſehůltzen / vñ die Tyrannen zu ſtuͤrtzen. _ 
i enn 


Wenn aber die Propheten ſterben / vnd 
von Gott hinweg rdert werden / da hat 
gemeiniglich Gott im ſinnen / das eine Straffe 
folgen ſol / wie er jnn der Schrifft offte heiligen 
leutẽ zuſagt / Er woͤlle jnen halten bey jHrem le⸗ 
ben / Aber nach jhrem abſchied / ſo ſol die ſtraff 
folgen / alſd / Da Samuel der Prophet tod iſt / 

fallen die Philiſter ins Land / erwuͤrgen Saul / 
ſampt dreien Soͤnen / vnd groſſer anzal volcks 
nemen viel Stedte ein / darinnen die Kinder 
von Iſrahel gewonet. Alſo auch nach abgang 
der andern Propheten / folgete die Babiloniſthe 

efengnis / vnd da Gott alle Apoſteln zu ſich ge⸗ 
ordert bis auff Johannem / der alleine noch 
vberig war / kam die uſer Dieruſalem / 
ſampt dem — Juͤdiſehen Cande / welche 
noch weret bis auff dieſen tag / vnd werden fur 
dem Juͤngſten tag / die Juͤden in jr and / Re⸗ 

giment vnd Gottes dienſt / nicht komen. 


Vd iſt ſolcher ſtraff vrſach geweſt / das 
ſie die Propheten / Chriſtum vnd ſeine Apoſteln 
nicht haben hoͤren wollen / Sondern die ſelbi- 
gen geleſtert vnd verfolget / als lange die rute 
Gottes komen / vnd ſie jren verdienten lohn aueh 
empfangen haben / wie im andern Buch der 
Chronica am 36. Cap. geſchrieben ſtehet / Der 
Herre / ſhrer Peter ſandte zu on / durch 
ſtine boten frile / denn er ch — __ 


vnd ſeiner Wonung / Aber fie ſpotteten der bo⸗ 
ten Gottes / vnd verachten ſeine wort / vnd effeten 
ſelne Propheten / bis der grim des Derrn vber 
e das kein heilen mehr da 
So iſt auch gros zubeſorgen / das Gott dieſen 
ſeinen Diener hinweggenomen hab / vmb vnſer 
Sunde willen / Denn / wie droben gehort / Er 
hat rechtſchaffene Buſs vnd vergebung der 
Suͤnde / nach Chriſti boͤfel vnd jnhalt der heili⸗ 
gs Schrifft geprediget / Die misbreuch inn der 

irchen angezeigt / vnd fur Abgoͤtterey gewar⸗ 
net / Wie Gott anzuruffen / vnd was Chriſtli⸗ 
che Freiheit ſey / dafur alle Welt hette nidder 


knien / vnd Gott dancken ſollen / Aber die Papi⸗ 


ſten haben ihn dagegen / auff enſſerſte gehaſſet 


vnd verfolget / ſeine lere ketzerey geſcholten / vnd 
als trage die erde keinen ergern menſchen / Das 


iſ jhr danck / fur Gottes wolthat. 


Wir aber / die wir ſeiner lere anhengig / vnd 
vns Enangeliſch ſchelten laſſen / halten vns / 
das auch wol beſſer toͤchte / Wir wiſſen den 
weg des Derrn / denn er hat ſhn vns durch ſein 
wort offenbart / aber wir wandeln nach vnſerm 
gefallen / In der Jugent ſihet man weder ſcham 
noch zucht / ſo achten ſie keines gehorſams / In 
alten iſts eitel geitz / wucher vnd vntrew / 
Niemand wandelt mehr erbar vnd a 

tig / left jim auch niemand an ſtinem beruff 
geniigen / Es gehet allenthalben / wie der Pro⸗ 
phet Doſta klaget / das zu ſeinen zeiten fur der 
Babiloniſchen gefengnis gangen iſt / da er am 
4. Cap. ſagt / Doͤret jbr kinder Iſtael des Der⸗ 
ren wort / denn der Derr hat vrſach zu ſchelten 
die im Cande wonen / Denn es iſt keine Trew / 
keine Ciebe / kein Wort Gottes im Lande / 
Sondern Gottes leſtern / Ciegen / Morden / 
Stelen vnd E hebrechen / hat vberhand geno⸗ 
men / vnd kumpt eine blutſchuld nach der an⸗ 
dern / darumb wird das £and jemerlich ſtehen / 
vnd allen E inwonern vbel gehen / Denn es wer⸗ 
den auch die Thier auff dem Felde / vnd die Voͤ⸗ 
gel vnter dem Dimel / vnd die Fiſche im Meer / 
weggerafft werden. 6 


Vnd hie were es zeit Buſſe thun vnd wei⸗ 
nen / nicht vber den ſeligen Man / der nu allem 
vbel entgangen / vnd inn Gott ſeliglich rurvet / 
Sondern das wir mit vnſern ſuͤnden Gott rei⸗ 


tzen / vnd zur ſtraff mehr denn ſchrittes eilen / 


Aber ich beſorge / es werd des Propheten weiſ⸗ 
ſagung an vielen war / vnd erfullet werden / die 
ſich darumb nichts annemen / ſondern wie er ſa⸗ 
get / Der gerechte kompt vmb/ vnd niemand iſt/ 
der es zu hertzen neme / vnd heilige Eente werden 
auffgerafft / vii niemand achtet drauff / denn die 


gerechten werdẽ weggerafft fur dem * 
5 das 


das {ſt zubeſorgen / das es nuff viel Verechter 
vnd Vnbusfertiger köpffe / fallen wird / da er 
nn hinweg iſt / vnd den jamer nicht ſehen darff. 


Darumb ſo ſeit vermanet / ihr lieben Chri⸗ 
ſten / vnd wem es bis anher nicht zu hertzen gan⸗ 
gen / der ſchick ſich noch inn die ſache / hoͤre vnd 
habacht auff Gottes wort / thu buſſe / vnd beke⸗ 
re ſich / ein jder von ſeinem boͤſen wege / ſo wil 
der LDErr auch noch vmbkeren / ſagt der Pro⸗ 
phet / vnd ſol jbn gerewen / der Straff / ſo er 
vber vns beſchloſſen hat / Oder aber / ſd es die 
Gottloſen je nicht anders haben wollen / ſo 


wird doch der gerechte errettet / wo nicht hie zeit⸗ 


lich / doch dorte ewiglich / Vnd wo die Gottlo⸗ 
ſen mit zeitlicher vnd ewiger pein geſtrafft wer⸗ 
den / wird vns / die wir ein Buſsfertig leben fil- 


ren / die zeitliche ſtraff ein fuͤrderung ſein zum 
ewigen leben. Es wird auch noch der Sone 


Gottes / in ſolcher ſtraff / ſeine Kirche erhalten / 


vnd werden glenbigen vberbleiben / vnd errettet 
werden / Aber die vrſach ſeines tods / iſt vnſer 
Suͤndlich leben / das Gott fur hat / zu ſtraffen. 


8 a T7 Nu wollen wir fur das vierde vnd letzte auch 


hoͤren / was nu jtzt dieſes Mannes thun vnd 
weſen ſey / Nach dem leibe / wie wir jhn da noch 


fur vnſem augen auff der Bare ſehen / ſchlef⸗ 


fet er / vnd frellich einem ſenfftern ſchla Po 
Io: er 


er / die zeit ſeines lebens je geſchlaffen / vii wird 


ſolcher ſehlaff weren bis an Juͤngſten tag / Da 
er nu aller forge muͤhe / arbeit vii fahr entbro⸗ 
chen / weder Bapſt noch Cardinal / Welt noch 
Tenffel fuͤrchten darff. O wie hat der Bapſt 
ſampt den ſeinen / das frome trewe vnd Gott⸗ 
fuͤrchtige hertz gequelet / vnd gemartert / mit 
ſeinem Gottloſen weſen / Das er geſehen / 
Rirchen vnd allen Gottesdienſt vntergedruckt / 
vnd alles mit eittel Abgoͤtterey / vnd helliſchem 
Sodoma erfuͤllet / Vnd dazu muͤſſen leiden das 
er verband / vnd an ſeinem Bilde verbrand wor 
den iſt ʒu Rom / welches fie an ſeinem Ceibe viel 
lieder gethan hetten / Aber Gott hat jhn gne⸗ 
diglich aus jhrem blutgirigen Rachen geriſſen / 
vnd zu ſeliger ruge gelegt / Werden jhn wol vn⸗ 
gebiſſen laſſen / Denn er iſt nu / wie der Prophet 
ſagt / zum friede komen / vnd ruget in ſeiner ka⸗ 


mer. | 
Vnd iſt je troͤſtlich allen Glenbigen / das 

der heilige Geiſt / den Tod / der Gerechten / das 
iſt / der gleubigen / einen friede vnd jhre ſchlaff⸗ 
kamer nennet / Wie Gott eben in dem Prophe⸗ 
ten am 26. cap. auch ſaget / Gehe hin mein volck 
inn eine kamer / vnd ſchleus die Thuͤr nach dir 
zu / Verbirge dich ein klein augenblick / bis der 
zorn fur vber gehe. Oenſchliche vernunff ent⸗ 
ſetzt ſich darumb vor dem Tod / das ſie jhn an⸗ 
ſihet / als ſey es eitel truͤbnis vnd m— / 

Aber die Schrifft nennet jhn einen ſchlaff / vñ 
dazu einen frideſamen ſchlaff der Gleubigen / in 
jbren kamern / Sie ſchlaffen ja zuuor auch / das 
iſt / Gott gibt jhn bisweilen einen troſt / das ſie 
des Satans vnd Welt zornigen baſs / verachtẽ 
koͤnnen / Aber / bey leben / ſchlaffen fie inn einer 
frembden kamer / in einer frembden Herberge / 
da man auffwachen / vnd widerumb / truͤbſal 
vnd verfolgung leiden mus / wie wir an dem terv 
ern [Dan / offt auch alhie zu Eiſsleben / kurtz 
fur ſeinem ſeligen ende geſehn / das er freud ge⸗ 
habt / aber er iſt noch in einer frembdẽ herberge 

eweſt / darumb hat ſie nicht lange weren muͤſ⸗ 
| tn er auch auff einen abend / ein mal mit 
threnen klaget / Er hette ſein hertz mit freudẽ zu 
Gott erhaben / vnd zum Fenſter hinaus in ange 
betet / aber er ſehe den Teuffel auff dem Xorka- 
ſten ſitzen / vñ das maul gegen jhm auff ſperren / 
der jhn in allen ſeinen handelungen hindere / 
Aber Gott wuͤrd noch ſtercker ſein / deñ der Sa 
tan / das wuſte er vorwar. : 


Da hatte jhm Gott ruhe verlihen / das iſt / 
troſt des hertzens geben / er rugete aber noch 
nicht inn ſeiner kamer / darumb muſte er durch 
den Satan aus ſeiner ruge verſtoͤrt / vnd auff⸗ 

eweckt werden / Aber nu hat er frid vñ ruge in 

— kamer / wird jhn hinfurt nicht mehr aus 
ſeiner ruge bringen / wie denn alle ac © 

| 0 


ſo von Adams zeit her / inn Chriſto ein geſehla⸗ 

en / ſanfft vnd ſtille rugen / vnd wie der Pſalm 
ſaget / Es brennet ſie des tages keine Sonne 
noch druͤcket des nachts die kelde / Vnd ob er vi} 
wir alle ſchon von wuͤrmen verzeret / vñ wie wir 
von Erde geſchaffen / wider zur Erde werden 

muͤſſen / Doch ſo gehets zu / on alles fuͤlen / one 
ſehmertzen / vnd one wehe / vnd iſt wie S. Paul 

ſaget i. Cor. ig. Es wird geſeet verweslich / vnd 
wird aufferſtehn vnuerweglich / Es wird geſeet 
in vnehre / vnd wird aufferſtehn in herrligkeit / 
Es wird geſeet in ſehwacheit / vnd wird auffer⸗ 
ſtehn in krafft / Es wird geſeet ein natuͤrlicher 
leib / vnd wird aufferſtehn / ein geiſtlicher leib. 


Vnd das ſey nu geſagt / von dem weſen / ſo 
vnſer lieber Oerr vnd Vater nu hat / nach ſei⸗ 
nem ſeligen abſchied / ſo viel den leib belangt / 
Den wir / ſampt den vnſern / vnd aller gleubi⸗ 
gen Ceibe am Juͤngſten tage werden ſehen auf ⸗ 
ferſtehen / gleichformig dem Ceib / welchen 
Ciſtus am heiligen Oſtertag herfur bra⸗ 
chte / Schoͤner denn die liebe Sonne / wenn 
fie am hellen Dimel auffgehet / Schneller 
vnd behender / denn ſie leufft / vnd krefftiger 
denn alle Creaturn / das als denn / den Ceib 
niemand mehr anfechten / betruͤben / noch 
toͤdten wird / Sondern / wie dem Sone Got⸗ 
tes / alle ding / vnter ſeine fuͤſſe geworffen / 

Alſo wird auch jhm vnd vns / Tod / Teuffel vñ 
Helle / ſampt allen Creaturn / vnterworffen 
ſein / Vnd inn den worten / ſollen wir vns vber 
— ſeligen Ceichen / vnd wider vnſern Tod 
troͤſten. | 
So viel aber den Geiſt / oder die Seele thut 
belangen / ſo hat es die meinung nicht / wie etz⸗ 
liche Schwermgeiſter furgeben / Als ſolle der 
Geiſt oder Seele des menſchen auch ſchlaffen / 
bis zum . tage. Hat doch die Seele 
nicht geſchlaffen / weil ſie im leihe / wie in einem 
Kercker verſchloſſen / vnd wie das Buch der 
Weisheit ſagt / beſchwert geweſt iſt / Solte ſie 
deñ nu ſchlaffen / weil ſie aus dem Kercker erl6- 
ſet © Es iſt der Seelen art vnd natur nicht / von 
Gott zu ſchlaffen geſchaffen / Sondern / das 
ſie allezeit lebet / wachet vnd wircket / Weñ der 
Eeib ſchon ſchlefft / ſo wachet aber die Seele / 
wie wir denn an den natuͤrlichen trewmen / vnd 
ſonſt viel erfarung haben. Darumb ſo iſts ein 
ſrthumb / da etzliche furgeben / die Seele ſchla⸗ 
ffe bis zum Juͤngſten tage / gleich wie der Ceib / 
Sondern das iſt gewis / das ſie wacht vñ lebt / 
Gleich wie ſie gelebt / ehe denn ſie zum leib ko⸗ 
men iſt / vnd den ſelbigen erſt lebend gemacht 
hat / Alſo lebt ſie nach abſcheidung vom Leib / 
vñ wird durch Gottes gewaltige hand / den ſel⸗ 
bigen lebend machẽ / weñ ſie an dem groſſen Ta 
ge des Derrn / zum leibe widerumb wird _ t. 
—- nd 

Vnd biemit ſtimmet auch die Heilige 
Schrifft / E£uce v. Cap. da Abraham redet mit 
dem Reicben Man / ſo inn der Delle begraben / 
vnd Cazarum in ſeinem Schos ſitzen ſahe. Das 
vermag ein Schlaffender oder Todter nicht zu 
thun. Apgcalip · 6. Capit. ſcbreien die ſeelen / 
der / ſo erwuͤrget waren vmb Gottes worts wil⸗ 
len / Da wird aber angezeigt / das ſie wachen 
vnd leben. So ſaget Chriſtus/ Gott ſey ein Gott 
der lebendigen / Gott ſey Abrahams / Iſaacs 
vnd Jacobs Gott / darumb muͤſſen ſie leben. Nu 
waren ſie nach dem leib / dazumal / langs ver⸗ 
ſtorben / Derhalben ſo leben ſie nach der ſeele / 
Vnd leben gewislich bey Gott / vnd vnſerm 
Derrn Chriſto. | | | 

Dienn alſo ſtehet geſchrieben / Eccle. 12 2 
Der Staub mus widder zu der Erden komen / 
wie er geweſen iſt / vnd der Geiſt wider zu Gott / 
der jþn gegeben hat. So ſaget Chriſtus zum 
Schecher / Deute ſoltu mit mir im Paradis 
ſein. Vnd S. Paul / Ich beger zu ſterben / vnd 
bey Chriſto zu ſein. Item wir leben oder ſterben / 
ſo ſind wir des Derrn / Rom. 14. Vnd Apoca. 
6. ſihet Johannes vnter dem Altar die See « 
len / dere die erwuͤget waren / vmb des Wort 
Gottes willen / das ſie hatten / vnd ſie ſchrien 
mit groſſer ſtim/ vnd ſprachen / Derr / du heiliger 
vnd warhafftiger / wie lange richteſtu / vnd re⸗ 
cheſt nicht vnſer blut / an denen / die auff erden 

| IJ th wonen? 


worten® Vnd jnen wurden gegeben / einem jgli⸗ 
chen ein weis kleid / vnd ward zu jhnen geſaget / 
das ſie rugeten noch ein kleine zeit / bis das vol⸗ 
lend dazu kemen / jre Oitknechte vnd Bruͤdere / 
die auch ſollen ertoͤdtet werden / gleich wie ſie. 


Aus dieſem Spruch (wie anch ans den 
andern) iſts klar / das der verſtorbenen Seelen 
leben vnd wachen / Sonſt wuͤrden ſie nicht mit 


groſſer ſtimme ſchreien / vnd dazu bey Gott vnd 


vnſerm Derrn Jheſu Chriſto / welcher der Altar 
iſt. Aus welchem folget das auch / dieweil die⸗ 
55 Diener Gottes / mit anruffung vnd bekentnis 
des Namens Chriſti verſchieden / nach ſeinem 
Heiſt bey Gott / vnd ſeinem Sone ſein mus / vnd 
hat ſein weſen vnter den lieben Engeln / vnd auſ⸗ 
ſerwelten Gottes. Wie er aber fuͤrnemlich / bey 
Moſe / Eſaia / den Propheten / vnd Apoſteln / 
Sonderlich aber bey S. Paulo gehalten ſey / 
welcher Bucher vertuͤnckelt im fenſternis gelegen 
ſein / bis das er ſie durch den Geiſt Elię / mit pres 
digen vnd ſchreiben / widerumb ans liecht / vnd 
rechten brauch der Kirchen gebracht hat / Und 
das Camb Gottes mitten vnter jhn / dem ſie nach 
folgen / wo es hingehet / welches ſie bey leben 
krkand vnd bekand gemacht haben / Das woͤl⸗ 
len wir auch erfaren vnd ſehen / wenn vns der 
Marmbertzige Gott / ein Vater vnſers Derrn Je⸗ 
u Chriſti / auch ſeliglich hernach wird —_ 
| | tzun 


Itzund /dſeweſl wir gehort / wer Doctor 
Oartinus Luther geweſt / Nemlich ein rechter 
Elias vnd Johannes Baptiſta zu vnſern zei⸗ 
ten / wie Chriſtlich er im Derrn eingeſchlaffen / 
vnd warumb er eben jtzund dieſer zeit / von Gott 
aus dieſer Welt abgefoddert / auch / was nu 
mehr ſein thun vnd weſen ſey / Woͤllen wir jhn 
dem De AN befehlen / Vnd bitten / Gott 
wolte an ſeine ſtat widerumb einen andern Pro⸗ 
pbeten ſeiner Kirchen ſenden / vnd nach dieſen 
Elia einen Eliſam geben / der ſeines Geiſtes zwi⸗ 
feltig ſo viel hab / vnd dem Xomiſchen Babi⸗ 


lon zwifaltiges vergelte / denn bis ber geſcbe - 


hen / Auch das wir durch den Heiligen Geiſt 
erleucht / vns durch ſeine Buͤcher jnn die hei⸗ 
lige Schrifft fuͤren laſſen / vnd in rech⸗ 
tem glauben vnd leben / vnſer letztes 
ſtuͤndlin auch ſeliglich 
beſchlieſſen. 

